url: =Kumpi Nihnate 15 | Siantongluan.net\nKumpi Nihnate 15\nKumpi Nihnate 15 |\nIsrael kumpi Jeroboam Nihna kum sawmnihlesagihna kumin Judah kumpipa, Amaziah tapa Uzziah in uk ding kipan hi.\nAmah in uk ding a kipatin kum sawmleguk pha a, Jerusalem-ah kum sawmngalenih sung uk hi. Ama nu min Jekoliah hi a, Jerusalem khuami ahi hi.\nA pa Amaziah sepna khempeuh tawh kizui-in Topa mitah a man gamta hi.\nAhi zongin mualtunga biaknate kilakhia lo hi. Mite in tuate tungah biakna pia-in paknamtui hal lai uh hi.\nTua ciangin Topa in phaknatna tawh kumpipa vat ahih manin a sih ni dongin amah a phak hi a, inn tuam sungah amah teng hi. Tua ciangin kumpipa tapa Jotham pen a innkuan tungah a uk hi a, tua gam mite a uk hi.\nTu-in Uzziah gamtatna a omlaite, leh a hih khempeuh, Judah Kumpite Khang Tangthu Laibu sungah kigelh hi.\nTua ciangin Uzziah si a, amaute in David khuapi sungah a pate tawh amah vui uh a, tua ciangin ama tangin a tapa Jotham in a uk hi.\nJudah kumpi Uzziah kum sawmlegiatna kumin Jeroboam Nihna tapa Zekhariah in Samaria panin Israel tungah kha guk sung uk hi.\nA pate hihsa bangin Topa muhna-ah amah a sia gamta hi. Israel a khialhsakna, Nebat tapa Jeroboam khialhnate panin amah kihemkhia lo hi.\nJabesh tapa Shallum in amah sawmsim a, Ibleam-ah amah satpukin that a, tua ciangin ama tangin a uk hi.\nTu-in Zekhariah sepna a omlaite, Israel Kumpite Khang Tangthu Laibu sungah kigelh hi.\n(Hih pen Topa thuciamna, Jehu tungah a piak, "Na suante khang lina dongin Israel kumpi tokhom tungah tu ding hi," a cih ahi hi. Tua ahih ciangin tua bangin a piang ahi hi.)\nJudah kumpi Uzziah kum sawmlekuana kumin Jabesh tapa Shallum in uk ding kipan a, amah in Samaria-ah kha khat sung uk hi.\nTua ciangin Tirzah panin Gadi tapa Menahem hong paito-in Samaria hong tung a, tua ciangin amah in Samaria-ah Jabesh tapa Shallum satpukin that a, ama tangin a uk hi.\nTu-in Shallum sepna a omlaite, leh amah in a hihsa a sawmsimna, Israel Kumpite Khang Tangthu Laibu sungah kigelh hi.\nTua hun laitakin Menahem in Tappuah leh a sunga teng khempeuh leh Tirzah pana kipan a gamsungteng a luh hi. Bang hang hiam cih leh amaute in ama-a dingin a kongpite uh honglo uh hi. Tua ahih ciangin amah in luhin, a sunga om numei naupaii khempeuh a phelkham hi.\nJudah kumpi Uzziah kum sawmthumle--kuana kumin Gadi tapa Menahem in Israel tungah uk ding kipan a, amah in Samaria panin kum sawm sung uk hi.\nTopa muhna-ah amah a sia gamta hi. Israel khempeuh a khialhsakna, Nebat tapa Jeroboam khialhnate khempeuh panin a nuntak sung tawntung amah kihemkhia lo hi.\nAssiria kumpi Tiglathpileser tua gam a sim dingin kuanto hi. Tua ciangin ama kumpi aana a kipna ding a huh ding a deihna-in Menahem in Tiglathpileser tungah ngun talen tul khat a pia hi.\nMenahem in Assiria kumpipa tungah a piak dingin mihau khempeuh, a mi kim khut tung panin ngun shekel sawmnga, Israel-te tung panin sum a dok hi. Tua ahih ciangin Assiria kumpipa kiheikik a, tua gamsungah omlo hi.\nTu-in Menahem sepna a omlaite, leh a hih khempeuh, Israel Kumpite Khang Tangthu Laibu sungah kigelh hi.\nTua ciangin Menahem si a, ama tangin a tapa Pekahiah in a uk hi.\nJudah kumpi Azariah kum sawmngana kumin Menahem tapa Pekahiah in Samaria panin Israel tungah uk ding kipan a, amah in kum nih sung uk hi.\nTopa muhna-ah amah a sia gamta hi. Israel a khialhsakna, Nebat tapa Jeroboam khialhnate panin amah kiheikhia lo hi.\nTua ciangin ama nuai-ah a ukpa, Remaliah tapa Pekah in Gilead mi sawmnga tawh amah sawmsim a, kumpipa inn sungtawng, Samaria-ah amah that hi. Amah a thah khit ciangin ama tangin a uk hi.\nTu-in Pekahiah nasepna a omlaite, leh a hih khempeuh, Israel Kumpite Khang Tangthu Laibu sungah kigelh hi.\nJudah kumpi Uzziah kum sawmnga-le-nihna kumin Remaliah tapa Pekah in Samaria panin Israel tungah uk ding kipan a, kum sawmnih sung uk hi.\nTopa muhna-ah amah a sia gamta hi. Israel a khialhsakna, Nebat tapa Jeroboam khialhnate panin amah kihemkhia lo hi.\nIsrael kumpi Pekah hun laitakin Assiria kumpi Tiglathpileser hong pai-in Ijon, Abelbethmaakah, Janoah, Kedesh, Hazor, Gilead, leh Galilee, leh Naftali gam khempeuh la a, amah in galmatin mite Assiria-ah a ciahpih hi.\nTua ciangin Uzziah tapa Jotham kum sawmnihna kumin Elah tapa Hoshea in Remaliah tapa Pekah sawmsimin amah satpukin that a, tua ciangin ama tangin a uk hi.\nTu-in Pekah gamtatna a omlaite, leh a hih khempeuh, Israel Kumpite Khang Tangthu Laibu sungah kigelh hi.\nIsrael kumpi Remaliah tapa Pekah kum nihna kumin Judah kumpi Uzziah tapa Jotham in uk ding kipan hi.\nAmah in uk ding a kipatin kum sawmnihlenga pha a, amah in Jerusalem-ah kum sawmleguk sung uk hi. Ama nu min Jerusha hi a, Zadok tanu ahi hi.\nA pa Uzziah gamtatnasa khempeuh bangin Topa mitah amah a manin gamta hi.\nAhi zongin mualtunga biaknate kikoihkhia lo hi. Mite in tuate tungah biaknate pia-in paknamtui hal lai uh hi. Amah in Topa biakinn kulhkongpi tungnung bawl hi.\nTu-in Jotham nasepna a omlaite, leh a hih khempeuh, Judah Kumpite Khang Tangthu Laibu sungah kigelh hi.\nTua hunin Topa in Judah a sim dingin Syria kumpipa Rezin leh Remaliah tapa Pekah sawl ding kipan hi.\nJotham si a, a pu David khuapi sungah a pate tawh kivui hi. Ama tangin a tapa Ahaz in uk hi.\nTedim Lai Siangtho / Laibu: Kumpi Nihnate 15


timestamp: atn

url: =Thangmual dung-ah singno kisuan - Zomi Community Network - Your Network\nPosted by Zomi Center on July 23, 2012 at 2:30am\nJuly 21, 2012 ni-in, Dyna motor khat leh motor cycle thum tawh mi 35 kuan to a, Tai 9 panin Singno kipua hi. Taingen khuakhung, Middle School huangah Phuitong kung, Khadawmi leh singkung hoih pawlkhat suan kipan to pah hi. Tua panin Muhum acihna uh, Akluai gam lamdung mualtungah zong kisuan to hi. Tua ni pen guah zu ngekngek den hi ta\nleh ahithei bang danin kisem veve hi.\nJuly 21, 2012 (saturday) ni-in, khuakim-khuapam panin hausa leh sang siate' makaihna tawh sangnaupang hong pai ciat uh hi. Tua khuate in: Suangpi, Dimpi, Zung, Phunom, Dimzang, Thangnuai, Sozang, Akluai leh Laibung ahi uh hi. Mimal 300 val pai uh hi. Hi vai-ah sumbei pen mun tuamtuam pan a mipihte’ panpihna hi, ci uh hi. Thu-le-la te zong\ntungsiah lampan thapiakna leh panpihna tawh mapankhopna hi, ci uh a, Akluai khua-lai, laippi tungah Signboard nam li suang uh hi.\nBullam thunei lampanin Tai 9 Forestry pan mangpi khat, Tedim Township Forestry pan Bo.Kimlai, Sang lampan Sia Sum leh a dang pawlkhat hong pai uh a, thugenna tomno nei uh hi. Tuabanah hih hun mah tawh a zangkhawm ding leh thapia ngiat dingin Kawlpi, Nitha Phungzi mangpa hong pai to a, a sawl tangzang ahi, Journalist te mi 4 leh sia Lian\nTuang tawh hong ton to uh hi.


url: =huithiang!: THE BIBLE IN 50 WORDS\nPosted by Huithiang! at 7:27:00 PM\nLabels: Bible, huithiang, khamneithang


url: =Zomi Siamsin Kipawlna – Kalay Universities leh 88 Party :: ZOMI DAILY\nZomi Siamsin Kipawlna – Kalay Universities leh 88 Party\nposted on 17 May 2018 at 10:26 pm Lomkholna: News, Zomi\nZomi Siamsin Kipawlna – Universities Kalay leh 88 Party thak makai te 17/5/2018 ni sun nai 1:00pm – 4:30pm dong Kalay ZCLS zum ah kimuh khopna nei cihthu kiza hi.\nHih hunsung in Zomi Siamsin Kipawlna lampan Zomi Siamsin ii background leh activity teng gen na kinei thei aa, Ko Ko Kyi lampan inzong hih kawlgam kikhelna ding sungluttak (ထဲထဲ၀င္၀င္) aa sem lak ah Sangnaupang te mah-in makai in , ႏိုင္ငံေရးသမား hitaleh a dang kua mah in makai ngam masa lo uhhi.\nTua ciang Kawlgam paizia pen a dang gam tetawh a ki batloh na in hih lungkim lohna khat pepeuh ah sangnaupang te makai masa den hi. Mi dang gamte hileh အေျခခံလူတန္းစား te , အလုပ္သမား te-in kikhelna ding makaih hi ci-in genna nei hi.\nTuaban ah 88 lai in galkap အာဏာ ki bei zo sakkhin hi. A hih hang future planning ii neih khak loh man in aki gualzo suaklo (အေအာင္ျမင္) lo hihang, tua ahih man in Future planning ii neih kholh aa ii om ding ki sam mahmah hi. Tua ciang a mau party ျဖစ္ေျမာက္ေရး hihna ding zong အကန့္ကြက္ om hi ci in genbeh hi.\n“Ka siang genin cileng NLD sang hi party muang zaw ing , banghang cih leh a mau pen အေျခခံလူတန္းစား pan mah aa ki pan to hi-uh in gammi te nuntakna hong telsiam mahmah zaw uh in lam en ing” ci-in kimuh khopna ah akihel Tg Dal Mun Mang in Zingsol tanu tetung honggen hi.\nMore: Zomi Siamsin Kipawlna panin ZRA vaitawh kisai Thukin Tangkona\nTuaban ah Siamsin te pen ei leh ei ki neumuh lo aa ii gam ii mipih te nidang ciang a makaih ding a lamlak ding ii hih lam ki phawk tawntung ni ci-in Tg Dal Mun Mang in Zingsol tanute tung hong gen beh hi.\nHih kimuh khopna sung ah mi 25 bang kihel thei cihthu kiza hi. #CS Mung/ ZINGSOL\nPrevious: Zomi sungah Medical Doctor masalam ahi Dr. Song Za Tual in Yangon ah hongnusia\nNext: Mandalay – Myitkyina meileng lampi tungah Bomb nihvei puakkham\n19 May 2018 at 7:28 am\nHih ki pawlna pen kua teng makai hi aa theihnop huai masa pen dingin ngaihsun ing.\nA belh ciingtaak ding hiam? A khen thaang leltak ding maw? NLD tawh kipawl maw?\nKua tawh ki pawl.\nTuhun khangnote leh Pasian thu ~ Dr. Ngul Khan Pau\niZomi Group leh Zomi Daily holimna\nMission mualsuang ~ Tdkhen\nDriving License in Myanmar (Burma)


url: =Germany ah unau na ngawn kiteenkhuan piaksawmta :: ZOMI DAILY\nposted on 16 April 2015 at 10:56 am UTC+9:30 Lomkholna: Germany, News, Sawltak, World\nGermany gamsung ah unau laiguizom ki teentheih nading vaitawh kisai National Ethics Council te’n Meeting nei uh a, atamzaw in kiteenkhuan piakding hoihsa tamawk uh cih UK Metro News pan kiza hi. Hihvai hongki patkhiatna ahihleh unau laiguizom akiteengsa khat om a, tuate nupa in ta 4 neikhin uhhi.\nCommittee makai te ii genna ah a pasal pen Patrick Stuebing hi a, aneulaipek in innkuandang khat in ata dingin kem (Adopted) uhhi. Hihpa pen honggol toto a, kum 20 pawl aphak ciangin midang numei tampi ommah taseleh ama ii sanggam laiguizom (Biological Sister) tektek tawh hongki mukha citciat uh a, hongki ngai uhhi. Ahi zongin tuahun laitak in amau geel unau ahihlam kitheilo uh cihi.\nTulaitak Germany gam ii thukhunsung ah unau laiguizom nupa bangin lupkhopding kiphallo a, nulepa tezong tate tawh nupa bangin lupkhopding phalna omlo hi. Tuabang in alumkhawm aomleh thukhun palsak in ki ciamtehding a, kum 2 sung thong ki kiasakthei hi.\nUnau laiguizom ahi zongin, sisan kinailua kiteeng cihpen nau aneih uhciang in naupang te pongman lothei, hoih masalo cihpen National Ethics Council pan Committee te’n atheilo uh hilo hi. Ahi zongin hih lauhuaina te hangin unau kiteena pen thukhun palsakliang in ngaihsut huailo cimawk uhhi.\nHih unau laiguizom kiteentheih nading vai tawh kisai National Ethics Council in Vote khia uh a, mi 9 in hoihsalo uh a, ahi zongin adang mi 14 in hoihsamawk uh ahih manin unau laiguizom kiteentheih ciangin hongtun tamawk uhhi. ZD Sawltak #zomidaily\nPrevious: Galhangpa Pu Tuang Ngam tangthu\nNext: Leitung Galpi thumna pian nading panin a kham zo pa


url: =Sports Coaching Academy in Hauz Khas, Delhi NCR | Coaches, Clubs, Complex in Hauz Khas, Delhi NCR | mycity4kids\nSports coaching in Hauz Khas Sports coaching\nSelf Defence Services location_on Hauz Khas, Delhi NCR Martial Arts classes, Self Defence Sehwag Cricket Academy location_on Hauz Khas, Delhi NCR Cricket coaching Peninsula Tennis Academy location_on Hauz Khas, Delhi NCR Tennis coaching Baichung Bhutia Football Schools location_on Hauz Khas, Delhi NCR Football coaching Team Tennis location_on Hauz Khas, Delhi NCR Tennis coaching Indian Institute of Technology location_on Hauz Khas, Delhi NCR Tennis coaching Sponsored\nHTC Sports location_on Hauz Khas, Delhi NCR Tennis coaching Chess for Children location_on Hauz Khas, Delhi NCR Chess classes EduFUN location_on Hauz Khas, Delhi NCR Chess classes Maninder Sekhon Golf Classes location_on Hauz Khas, Delhi NCR Golf coaching Playful Minds location_on Hauz Khas, Delhi NCR Chess classes, Gymnastics coaching, Balance Beam Revolution Sports location_on Hauz Khas Enclave, Delhi NCR Tennis coaching, Cricket coaching, Football c... Sponsored\nSwimming classes, Cricket coaching, Football ... The Football link Sport Private Limited location_on Vasant Kunj, Delhi NCR Football coaching In2sports location_on Vasant Kunj, Delhi NCR Martial Arts classes, Cricket coaching, Footb... SureClinic location_on Siri Fort Road, Delhi NCR Gym classes Black Belt World- India location_on Vasant Kunj, Delhi NCR star


url: =Tedim ah ui khoilohding vai: Sipin zumpan dawnkikna :: ZOMI DAILY\nposted on 5 December 2017 at 10:54 pm UTC+9:30 Lomkholna: News, Tedim, Zomi\nSipin Zumpan Dawnkikna\nA nuai aa sanggampan Sipin te uital cih zah dong kogiap ahih man in, Sipin zumpan tawmcik hong dawng kik ungh. Sipinte bel uital a bang hi mah khat veivei kongzin teng ah kivak in mite gensiatna leh sumpiakloh kithuak lai lai.\nUi Khawiloh Ding Tawh Kisai\nTedim zumkhempeuh kimuhkhopna (ဌာနဆိုင္ရာ အစည္းအေဝး) ah ui khawinawnloh ding cih kithukim. Sinpinte ut-thu thutung bek tawh kikham hi lo. Kaptel, Lailo, Muizawl leh Zogam khuadang tampi-ah ui khawi khaamkhin zo uh hi. Heilei bang in 2000 kumpek in ui khawi nawnlo uh hi.\nUi a khawi nawnlokhuate in zingthawhnuam, ankamlimtua cidamtuam, nopnadahna-ah ui kimu nawnlo in in siangtho mahmah cin kipakmah mah uh hi. Ui hoihna leh hoihlohna tehkak lecin telpah ni teh.\nPhiamsiah (Tax) Tawh Kisai-\nKoimun koigam-ah omtaleng kumpite tung phiamsiah i piak ding eimau mawhpuak ahi hi. Gambup leitang kumpi aa ahi hi. Phiamsiah i piaknop kei leh khuasung-ah teng lo in gamsimtham ah teng ding hipah leh hi.\nTuazong Phiamsiah hong kila nuam leh kingah hi lai. Kumpite a kipia hilo zaw aa i gam leh khuasung khantohna ding aa kizang ding sum na gige hi.\nInn mun, Logam\nZomi tangta lungtup pen Tedim khangto ding, district college, university ngah in nunnop damtui luang ding cih ahi hi. College, university te ngahleng i lam nading leitang kicing omlo hi.\nTua hi aa thunei ten aituam lungsim neihetlo mipite ading in ngaihsut nalianpi tawh Tualzang, Lailo, Lailui, Tuilangh cihte leitang tungah College, university lam nading in khuakim hausa khuanu, khuapate tawh holimna va nei uh hi.A mauzong lungdam tak in na thukim pah uh hi.\nSipin ten a mau aituam phatuamna in a zat na muhleh zum-ah ki khia thei hi. Tuhun pen mipite deihna bang kikalsuan hi zaw hi..\nTuipigal pan thutelkhinlo in, hong mawhsakpah keizaw unla, thu leh la limtak khinkhai un la, mailam thu saupi hong khual un.\nA thu a kicing in a telnuam ten Tedim Municipal Zumpi-ah honghawh un.Itna tawh hong welcome den hi ungh. Source: Tedim Municipal\nTedim khuapi Leitang (Area) behlap dingvai\nDecember 2,2017 Tedim Sipin zumpan EO,SAE leh committee te tawh Tedim leitang mun(area) behlap nading munvai Tualzangkhua hausa leh khuanu khuapate tawh holimna vanei uh hi.\nCommittee makaipi Pa Dam Khaw Zam\nleh Sipin zumpan EO in lunggulhna thusunna vanei thei uh hi.Tedim khua leitang behlap nading mun pen Tualzang leitang ahi hi.\nMore: Kum 2017 April 15 ni a ZCD zumpi Tedim ah CEC kamkup thukhensatna\nTualzang Hausa Cin Do Khup in mipi telsiam theih nading genbeh hi.\nTedim khuapi-ah pilna-sang sinna University College te hong om leh mipitampi ading phatuam mahmah ding aa,zawnzong gumtuam mahmah ding leh ih Tedim ih Zogam hong khangto in paak bang hong tawisang ding ci’n mipite thukimbek thamlo in lungdam kipak mahmah uh hi. Source: Tedim Municipal\nPrevious: Myanmar, Magway ah mawtaw pei 12 neikhat kibung in numeikhat si\nNext: Tuni I kikup ding pen “Uivai” ci leuleu ni\nCing piang says\n6 December 2017 at 3:30 am\nUi khawi luat ding hi ei inn kim inn pam pan na van mang a hi phial zong na inn phual zang ah hong ki bu luh leh na ui in a thei ma sa pen hi ei pasian in lei tung ah ki man na nei lo khat bek zong na bawl lo hi.


url: =Luka 9 (TDM)\nTedim BibleLuka 9< = >\nSawm le nihte A Kisawlna\n(Mat 10:5-15; Mrk 6:7-13)\n1 Tua ciangin Jesuh in nungzui sawm le nihte sam a, dawite a hawl khiat theih nading uh le cinate a damsak theih nadingun vangliatna le aana a pia hi. 2 Tua ciangin Pasian’ Ukna thu a hilh ding le cinatnate a damsak dingin kuan khiasakin 3 amaute kiangah, “Tu-a na khualzinna uhah bangmah keng kei un. Ciangkhut ahi a, ip ahi a, an ahi a, sum ahi zongin keng kei unla, puan-ak zong a valin kengthuah kei un. 4 Khua khatpeuhah na lut uh ciangin tua khua panin na pai khiat matengun a inn-ah hong tungsakte’ inn mahah om paisuak un. 5 A inn uhah a hong tunsak nop lohna khua peuhpeuh panin na pai khiat uh ciangin amaute hilhkholhna-in na khe uha leivui baangte sinsan un,” ci-in a vaikhak hi.Ref 9:5 Sawl 13:51 Ref 9:3-5 Luk 10:4-11 6 Nungzuite zong kuan khia uh a, khua khempeuh ah pai-in Lungdamna Thu hilh uh a, a paina khempeuh uhah cinate a damsak uh hi.\n(Mat 14:1-12; Mrk 6:14-29)\n7 Galilee gam sungteng a uk Herod in hih thupiangte a zak ciangin lungmang mahmah hi. Bang hang hiam cih leh mi pawlkhat in, “Johan hong hingkik hi,” ci uh hi. 8 Pawlkhat in, “Elijah hong kilangkik hi,” ci uh a, pawlkhat in, “Tanglai kamsangte khat hong hingkik hi,” a ci uh hi.Ref 9:7-8 Mat 16:14; Mrk 8:28; Luk 9:19 9 Herod in, “Johan a ngawng ka tansak khitsa ahi hi; hih a thu ka zak mipa kua hi ding ahi hiam?” a ci hi. Tua ahih manin Jesuh tawh kimuh ding a hanciam hi.\nTul Nga Vakna\n(Mat 14:13-21; Mrk 6:30-44; Jhn 6:1-14)\n10 Sawltakte a khualzinna panun a hong tunkik uh ciangin a sepna teng uh Jesuh kiangah a gen uh hi. Jesuh in zong amauteng bek a om theih nadingun amaute sam khia a, Bethsaida khua lamah a paipih hi. 11 Mihonte in hih thu a theih uh ciangin Jesuh nungdelh uh a, Jesuh in zong amaute na nolh loin, amaute tungah Pasian’ Ukna thu na hilh a, natna a neite zong a damsak hi. 12 Ni a tum kuan ciangin nungzui sawm le nihte in Jesuh kiangah, “Hih lai mun gamlak ahih manin, hih kiima om khuate-ah mite va pai-in annek ding le giah nading a zon nadingun mihonte sawl khia in,” a ci uh hi.\n13 Ahi zongin Jesuh in amaute kiangah, “A nek dingun nek theih khat peuhpeuh pia un,” a cih ciangin amaute in, “Kote va pai-in hih mi khempeuhte adingin an va lei ding ka hih kei buang uhleh, anlum nga le ngasa tawn nih cih sim loh bangmah dang om lo hi,” ci-in a dawng uh hi. 14 Tua lai-ah mi tulnga bang a om hi. Tua ciangin Jesuh in a nungzuite kiangah, “Mite sawmnga, sawmnga-in a pawlpawlin tusak un,” ci-in a sawl hi. 15 A nungzuite in zong tua a sawl mah bangin mite a tusak uh hi. 16 Tua ciangin Jesuh in anlum nga le ngasa tawn nih la-in vantung lam nga a, Pasian tungah lungdamna ko-in balnen a, mite tungah a lui dingin a nungzuite tungah a pia hi. 17 Mi khempeuh in ne-in a kham khit uh ciangin, a nungzuite in a kikhamval teng khawm uh a, paipel sawm le nih a dim hi.\nPeter in Jesuh’ Thu A Genna\n(Mat 16:13-20; Mrk 8:27-30)\n18 Khatvei, Jesuh guak thungenin a om laitakin a nungzuite zong ama kiangah om uh hi. Jesuh in a nungzuite kiangah, “Mite in kei kua hi, hong ci uh ahi hiam?” ci-in a dong hi. 19 Amaute in, “Pawlkhat in, Tuiphumpa Johan hi, hong ci uh hi. Pawlkhat in Elijah hi, hong ci uh a, pawlkhat in, tanglai kamsangte khat peuhpeuh hong hingkik hi ding hi, hong ci uh hi,” ci-in a dawng uh hi.Ref 9:19 Mat 14:1-2; Mrk 6:14-15; Luk 9:7-8 20 Tua ciangin Jesuh in, “Tua ahihleh note in kei kua hi, hong ci na hi uh hiam?” ci-in a dong hi. Tua ciangin Peter in, “Nang pen Pasian’ Khrih na hi hi,” ci-in a dawng hi.Ref 9:20 Joh 6:68-69 21 Tua ciangin Jesuh in, “Hih thu kuama kiangah gen kei un,” ci-in a nungzuite thu a pia hi.\nJesuh in A Sih ding Genkhol\n(Mat 16:21-28; Mrk 8:31-9:1)\n22 Tua ciangin Jesuh in a nungzuite kiangah, “Mihing Tapa in tampi tak thuak dinga, upate, siampi liante le Thukham hilh siate in amah nial ding uh hi. Amah kithat dinga, a ni thum ni-in kihing kiksak ding hi,” a ci hi.\n23 Tua ciangin Jesuh in a nungzuite le mi khempeuh kiangah, “Mi khatpeuh in kei hong zuihnop leh ama deihna bangin gamta nawn loin nisimin a singlamteh pua-in hong zui ding hi.Ref 9:23 Mat 10:38; Luk 14:27 24 Hih leitung nuntakna a hu nuamte in a nuntakna bulpi nangawn tawh suplawh dinga, kei’ hangin a nuntakna a suplawhte in a nuntakna bulpi hu zo ding hi.Ref 9:24 Mat 10:39; Luk 17:33; Joh 12:25 25 Mi khat in leitung khempeuh a ngah hangin a nuntakna bulpi suplawh leh bang phattuamna om ding ahi hiam? 26 Keima hang le ka thuhilhnate hangin a maizum peuhmah, a Pa’ minthanna vang le a siangtho vantung mite’ minthanna tawh a minthangin hong paikik ciangin Mihing Tapa zong ama hangin a maizum ding hi. 27 Ke’n kong cih in-ah, hih lai-ah a om mi pawlkhatte in Pasian’ Ukna a muh khit uh matengin si lo ding uh ahihna phawk un,” a ci hi.\n(Mat 17:1-13; Mrk 9:2-13)\n28 Hih thu a gen khit nipikal khat bang khit ciangin Jesuh in Peter, Johan le James te sam a, mualtungah thungen dingin a paipihto hi. 29 Jesuh in thu a nget laitakin a mel hong kikheel a, a puante zong pakin tee mahmah hi. 30 Thakhat thu-in mihing nih tawh a kiho-in hong omvat hi. Tua mi nihte pen Moses le Elijah hi a, 31 vantung minthanna vang lim nei uh a, Jerusalem khua-ah pai-in sihna tawh Pasian’ deihna a tunsak nading thu a kikumkum uh ahi hi. 32 Peter le a lawm tegel lusu-in ihmu uh a, ahi zongin amaute hong khanglo-in, Jesuh’ minthanna vang le amah tawh a dingkhawm mi nihte a mu uh hi. 33 A mite, Jesuh kiang panin a pai khiat laitakin Peter in bang gen ka hi hiam, cih mel zong a thei lopi-in Jesuh kiangah, “Topa aw, hih lai-a i om, nuam mahmah hi. Nang ading buk khat, Moses ading buk khat, Elijah ading buk khat, buk thum kong lamsak ding uh hi,” a ci hi. 34 Hih bangin thu a gen laitakin meii hong kai a, a liim in amaute hong liah hi. Meii in a tuamcip ciangin nungzuite a lau uh hi. 35 Tua ciangin meii lakah aw khat hong ging a, “Hih pa, ka Teelsa ka Tapa ahi hi; ama thu na ngai un,” a ci hi.Ref 9:35 Isa 42:1; Mat 3:17; 12:18; Mrk 1:11; Luk 3:22 Ref 9:28-35 2Pe 1:17-18 36 Tua awging a bei khit ciangin Jesuh guak bek hong om hi. Nungzuite in hih a muhsa uh thu tua hun sawng teng kuama kiangah gen loin a imcip uh hi.\nJesuh in Dawivei Naupang Damsak\n(Mat 17:14-21; Mrk 9:14-29)\n37 A zing ciangin mual tung panin hong paisuk uh a, mi tampi in Jesuh na dawn uh hi. 38 Mihon lak panin mi khat hong kiko a, “Sia aw, ka tapa nong etsak nadingin kong thum hi. Amah bek ta a ka neih ahi hi. 39 Dawi in amah man a, thakhat thu-in kiko gawp hi. A cilphuan a buak dongin kongkawcipsak a, gimsak gawp a, nusia nuam lo hi. 40 Na nungzuite in a dawi hong hawl khiatsak nading uh ka thum a, ahi zongin hong hawl khiatsak thei lo uh hi,” a ci hi.\n41 Jesuh in, “Note in bangzahin upna nei lo a, bangzahin khial na hi uh hiam? Note bang tanvei hong ompih dinga, bang tanvei hong kikholhpih ding ka hi hiam?” a ci hi. Tua ciangin a mipa kiangah, “Na tapa hong paipih in,” ci-in a dawng hi. 42 A naupang hong pai laitakin dawi in leilakah tuksakin a kongkawcipsak hi. Ahi zongin Jesuh in a dawi taii a, naupang damsakin, a pa kiangah a piakik hi. 43 Hih bangin Pasian a vang a liatna hangin mi khempeuh in lamdang a sa uh hi.\nJesuh in A Sih ding Genkholkik\n(Mat 17:22-23; Mrk 9:30-32)\nMite in Jesuh’ hihnate khempeuh lamdangsa-in a om laitakin Jesuh in a nungzuite kiangah, 44 “Mihingte’ khut sungah Mihing Tapa kipia ding ahihna thu mangngilh het kei un,” a ci hi. 45 Ahi zongin amaute in a cihnopna thei lo uh hi. Amaute in a theihtel loh nading mahun a kibawl hi a, bang a cihnopna hiam, ci-in Jesuh kiangah lah a dong ngam kei uh hi.\nKua Lian pen Hiam?\n(Mat 18:1-5; Mrk 9:33-37)\n46 Kua lian pen ding ihi hiam, ci-in nungzuite lakah kiseelna khat hong om hi.Ref 9:46 Luk 22:24 47 Jesuh in amaute’ lungsim ngaihsutna a phawk ciangin naupang khat la-in a gei-ah omsak a, 48 a nungzuite kiangah, “Keima hangin hih naupang a limbawl mi peuhmah in kei hong limbawl hi a, kei hong limbawl mi peuhmah in kei hong sawl pa zong a limbawl ahi hi. Note khempeuh lakah a neu penpa a lian penpa ahi hi,” a ci hi.Ref 9:48 Mat 10:40; Luk 10:16; Joh 13:20\nNo Hong Langpang lote Note’ Pawl Hi\n49 Tua ciangin Johan in, “Topa aw, nangma min tawh dawi a hawl khia mi khat ka mu uh a, amah pen eima pawl sungah a om hi lo ahih manin ka kham uh hi,” a hong ci hi. 50 Ahi zongin Jesuh in ama kiangah, “No hong langpang lote note’ pawl ahih manin kham kei un,” a ci hi.\nSamaria Khua Khat in Jesuh Nolh\n51 Jesuh vantungah a kilaktoh ding hun a nai kuan ciangin Jerusalem khua manawh dingin a ngaihsun hi. Ama mai-ah nungzui pawlkhat mapaisak a, 52 Jesuh adingin a kisam khempeuh a vaihawmsak dingin Samaria khua khatah a lut uh hi. 53 Ahi zongin Jesuh in Jerusalem khua manawh sawm ahih manin tua khuamite in Jesuh na tungsak nuam lo uh hi. 54 A nungzuite sung pan James le Johan in hih thu a theih uh ciangin Jesuh kiangah, “Topa aw, vantung panin meikuang ngenin amaute kaangtumsak le ung nong awi hiam?” a ci uh hi.Ref 9:54 2Kum 1:9-16 55 Ahi zongin Jesuh kihei-in amaute a taii hi. 56 Tua ciangin khua dang khatah a paisuak uh hi.\nJesuh’ Nungzui Ahi dingte\n57 Lampi-ah a pai laitakun mi khat in Jesuh kiangah, “Na paina khempeuh ah kong zui ding hi,” a ci hi. 58 Jesuh in, “Ngiate in lup nading kua nei uh a, vasate in zong giah nading bu nei uh hi. Ahi zongin Mihing Tapa in a luptheih nading mun koimahah nei lo hi,” a ci hi. 59 Tua ciangin Jesuh in midang khat kiangah, “Kei hong zui in,” a ci hi. Ahi zongin amah in, “Topa aw, kei hong ciahsak inla, ka pa hong vuisak masa in,” a ci hi. 60 Ahi zongin Jesuh in, “Misi bang ahi mite in misite na vui tahen. Nang na hihleh va pai inla Pasian’ Ukna thu va hilh in,” a ci hi. 61 Tua ciangin midang khat in, “Topa aw, nang ka hong zui ding hi. Ahi zongin ka inn-ate, mangpha hong khasak masa in,” a ci hi.Ref 9:61 1Kum 19:20 62 Jesuh in ama kiangah, “Bawng lokhawhna lenkawmin a nunglam a en mi pen Pasian’ Ukna tawh kituak lo hi,” ci-in a dawng hi.


url: =Pope Francis tangthu (In brief)… :: ZOMI DAILY\nPope Francis tangthu (In brief)…\nposted on 7 April 2013 at 8:18 pm Lomkholna: Article, Biography, ZomiQuavadis\nLawm leh gualte hong ciamnuihna peuh taksan in siam lo pipi mahin tulai taka ih Pope thak ahi Pope Francis tangthu a tomin ei pau tawh hong gelh khia pong ka hihi. Thu konghawnna dan deuh in cileng hih Pope thakpa min leh kei min kibang hi, ahih hangin ka tap pa uleh ka min uh hong phuahsakpa kibang lo se hi. Amah zong Jesuit te hi a, keizong tuma kum 8 laiin Shillong leh Kohima ah kum 2 sung Jesuit Novice khat ka hi ngei a, puantual kang silhin Laisiangtho tawh Pasian kiangah ana ki apden pa ka hihi. Tun ahileh puansilh hong kibang nawn lo bek hikei leh laisiangtho bel neilai ingh.\nKipan ta ni\nCardinal Jorge Mario Bergoglio cia mikim theih khat pen tukha ni 14 ni akipan Pope Francis cih tawh amin hong kilaih ta hi. Hih thupen thuthak bek hilo in mitampi tak a kilatsak thu khat a hihi. A khankhiatna ahi Jesuits RC phungzite bangin um ngam lo liang uh a, ama sanggamnu Maria Elena bang pen hih thu a zak ciangin sibup dektak liang hi cileng kikhial lo ding hi.\nBang hang himawk diam? Pope Francis tangthu gen lehang “Kiniam khiatna thu” a gengen kisuak hi cih zah ciang dongin ama kiniam khiatzia miten gen uh hi. Kum 2005 kum Pope kitel dingin zong amah pen teltuamte lakah kihel a, Pope hong suah lohna dingin ama sanggamnu Maria Elena in sunlezan in thungen den hi. Tuabek hi lo, amah pen mi cidam lua hi lo a, a lungtang zong khangno ahihlai pekin ki atkhia khin ahihi. Cidamna lampan en lehang Pope Francis pen Pope suak ding leh RC mi 2 billion kem dingin a iplah huai lua lo khat a hihi.\nAmah pen ahau lua lo innkuan sungpan hong suak hi. Apa pen Italian minam hi a, Italy panin Argentina gamah a taite a hi uh hi. A naupan laipek a kipan laipil mahmah khat in kiciamteh hi. Kum 21 a phak ciangin Jesuit phungzi suak a, kum 37 aphak ciangin Agentina gama Jesuits te lakah a zalian pen dinmunah kikoih to hi. A hunzuiin Pasianin lamsang to in, Vatican a tun ciangin zong ama zakimpihte lakah a kiniamkhiat zo mahmah khat ahihi. A lawmte inn nuam mahmah sungah om mah taleh amah pen mi nautang omna Apartment Rivadavia 415 sung bekah om hi. Pope hong suah takciangin a omna inah Mediapersons leh Journalists honkhat Video zaihna namkim tawh hong hawh uhciangin a nasempa bang pen a khuasikmul tho liang hileh kilawm hi. Hihpa in a pu Bergoglio pen Pope Francis ong suak ding cih lametna nei ngei het lo hih tuak hi. Pope Francis ngiatin hibangin na gen hi, ” Pope suak ding pen Cardinalten leilu leitaw zawng uh a, Apartment 415 sung na mangngilh kha uh hi. ” ciin nui hiuhiau hi.\nAmah Pope hong suahni zanin St. Peter biakinn tuala mipi teng khempeuh awng ziahziah uh a, tua laitak mahin Argentina te khuapi ahi Buenos Aires ah Metropolitan Cathedral biakinn kim dimin mi 3000 val inzong zanhak liangin na lawm ziahziah uh hi. Argentina ah a omlai peka kipan a kikholhpih leh a muan mahmah Bishop Eduardo Garcia in zan 10 hunin alopna Missa na bawl in, a thugenna ah ” Pasian in mi minthang Maradona hong piak khit ciangin Messi hong pia kik a, tun Pope Francis hong pia leuleu ahihman in Pasian hoihna ih phat hi” ciliang hi. Mipi khutbet ging pen ngaih lua kisa puak daldal liang hi.\nPope Francis hangin Argentina gam in kilamdanna tampi nei dingin ki lamen a, kum 18 apha pan tangvalno khat bangin a genna ah ” Argentina gama RC Pawlpi a nusia khin mi tampite hong kilehkikna dingun samkik ta hen..” ci hi. RC pawlpimi tampi takin pawldang Pastor thugen siamte thugen um in Pawlpi taisan uh hi. Tuabek hilo, Argrentina gam i haksatna leh vangik tampi tak zangsak in kilamdang sak ding hi cih lametna kinei ciat hi. Argrentina gam President Cristina Fernandez de Kirchner in neihkibang kitenna (Same sex marriage) kumpi in a thukimpih khitpen amanzong thukimpih dinga akutna Pope Francis in nial masa pen pah malam hi……\nPope Francis pen Pope dangte mah bangin khauhpai mahmah dinga leitung milian tampi takin langbawl ding uh hi. Bang hang hiam cileh Numei ordination piakna, neih kibang kitenna, naukhakna, nauphiatna etc cihte khauh takin hong langpan ding hi. (Tuazah cipak ni)\nPrevious: Facebook Page ah “Reply Option to Comments” ki ngahta\nNext: Kolbulh thuak Palaite leh Kol kibulh zolo ZAM #2\nZomi le Pilna ~ Dr. Do Suan Mung


url: =Naupang thu mangngilhmawh ~ Lian Tuang :: ZOMI DAILY\nposted on 15 October 2017 at 8:31 am Lomkholna: Article, Liantuang\nKa neulai in sakollamveng suang khuanuai lamah lo khat ka nei uh hi. Ka nu tawh sangkhak sim in ka unauteng un ka kuan zel uh hi. Lo ah ahun zui in vaimin, bepum, kawlkai cih bang ka ciing uh hi.\nKawlkai pen ka lim ciin mahmah uh hi. Nek ding bek hi loin a gui zong kel an dingin kazang uh hi. Kawlkaigui ippi tawh pua in pawlkhat kel pia in pawlkhat ka keu sak uh hi. Tua kawlkai guikeu pen khuakhal ciangin kel an in kizang leuleu in lem mahmah hi.\nLolai ah lampi\nKa kawlkai lei uh pen lolampi gei hi in, lampi in kimkot hi. Lokuan vaikuante in khat veivei lampi tawn loin ka lo lai pan ka kantan thei zel uh hi. Tua bangin a sawtsawt ciangin kawlkai lei laizangah lampi khat a pai tawh ong kibang hi.\nKa nu pen heh cihtakin heh hi. Mi lo laizang paipaite kua hi peuhmah hiam, kawlkai guiteng kisiktan in, a lei mahmah zong kheng keii liang hi lo maw ci in amah le amah paupau thei zel hi.\nThuak ta hen\nNi khat lokhuan in kawllaigui ka zialzial hi. Ka nu’n kawlkai toto hi. Ip dim ka ngah ciangin lo lai ah lam kipai pen ka nu’n zadah mahmah aih teh ci in a pai peuhpeuh a awk lianlian dingin Thang ka bawl kawikawi hi.\nKa Thang bawl pen hih dan hi. Lo lai a mi paipaina zawi ngilsa munah lei khuktantanin ka to suk hi. Tua leinuai ah aling akhauh mahmah lingvomkungte ka phah hi. Atungah a kitheilo dingin ciangtawh dal in lei tawh ka vuk kik hi.\nKa zawh ciangin kipak mahmah kawm in ka nu ka sam hi. Ka thang bawlte ka lak hi. Ama kiangah “lo lai ah mi apai nawnlohna dingin thang bawl ing. Apaisukte in sikkhaleh muktu in kipai lian ding hi. Apaitote in sik khaleh lingvom in sun gawp ding hi” cih ka gen hi.\nKa nu nuam ding ka sak leh ong heh mahmah zawsop hi.” ken lolai a mipai ding a deihlo bek hi ing. Mi liam mi bai na ding deih zenzen keng. Tuate lakhia kik oo. Mi pailoh nadingin lo nawl ah dai bawl pah lecin hi pah lel lo maw” ong cih san hiau hi. Ama cih bangin ka thang phelkik in dai ka bawl hi.\nNuapang thu mangngilhmawh\nTua pen ka tan 6 kum hi a, naupangvai takin ka nu lungsim lamdang ka sa mahmah hi. Ama hehna ding a piangsakte tuahsiak ding pen deih het loin heh ngap zawsop ahih manin tel hak ka sa mahmah hi. Ka lungsim tawngah ka nu lungsim hoih kasa mahmah hi.\nHih thu in tuni dong ka gamtatna khempeuh ah ka lungsim ong phawng laklak thei den thu khat ong suak hi.\nPhoto: Ever Zomi\nPrevious: Malaysia ah palik khatin innluh in van guksawm ahih manin kiman\nNext: Sihloh phamawh sih ngamna ~ Suangh Dal


url: =US States Senate in Obama Health Care beisak nading genta ~ TK Lian :: ZOMI DAILY\nposted on 15 January 2017 at 8:14 am UTC+9:30 Lomkholna: News, Thangkhanlian, USA, World\nJan. 14, 2017: United States Senate ten Thursday zingsangin President Barack Obama’s health care law “ObamaCare” manlang takin a kiphelkhiat (dismantle) theihna ding genna (passed measure) nei ta uh a, Kentucky Republicans leh Senate Majority Leader Mitch McConnell in American mite tungah manlang takin huhna, vehna (relief) piak pah ding kisam hi ci hi.\nObama’s health care law phiatna dingin Friday (US standard time) in US House in vote khiatna nei ding uh a, ahih hangin Republicans makai pawl khat ten bang tawh laih ding hiam cih geelna hoih nei nai lo uh hi kici hi.\nTrump in bel Tuesday in news conference a neihna ah Obamcare kilaih dinga, gammite cidamna ding thukham (legislation) hoihzaw tawh kilaih ding hn ci-in kimuang takin gen phuatphuat hi. “Obamacare kiphiat in kilaih (repeal and replace) dinga, hih thu pen haksa mahmah hi. Kiphiat dinga, a kiphiat ciangin kilaih pah ding hi,” ci-in news reporter-te kiangah gen hi.\nSenate ah Republicans member 52 pha a, Democrats member 48 pha hi. 2010 in health insurance law in Americans mi a zawng diakte phattuammna ding 20 millions tungah dollar billions tampi zangin Medicaid health program a piak hi a, Republican ten hih pen 2010, 2014 leh 2016 in a dal hangun na dal zo lo uh hi.\nObamacare phiatna dingin Thursday in Senate procedural vote in special budget rules kici bawl a, a kiphiat theihna ding Senate member 100 ten simple majority vote kici 60 kisam hi. Republicans ten hih Obamacare a phiat zawhna dingun vote 60 kisam uh ahih manin Democratic-te huhna kisam uh cihna suak hi.\nPrevious: Zomi te leh Jubilee ~ Lian Muan Kim\nNext: Hakai pahtak lung heng (vei) ~ Tual Khan Suan\nKuala Lumpur khuasung ah khutdawhngen in avak Rohingya naupang 11 kiman\nTulaai Leitung Thuthang tuamtuam te Updates (Sep 11)\nZomite Kuploh-a Zogam Leitang Akingen/Akipia Vaai


url: =Top Villas in Baga in 2020 | Expedia\nBaga Villas Baga Villas\nSearch Villas in Baga\nCheck prices on Villas in Baga\nTonight9 Jul - 10 JulCheck prices in Baga for tonight, 9 Jul - 10 Jul\nTomorrow night10 Jul - 11 JulCheck prices in Baga for tomorrow night, 10 Jul - 11 Jul\nThis weekend10 Jul - 12 JulCheck prices in Baga for this weekend, 10 Jul - 12 Jul\nNext weekend17 Jul - 19 JulCheck prices in Baga for next weekend, 17 Jul - 19 Jul\nFeatured Villas in Baga\nSave GuestHouser 4 BHK Villa 9076 to your lists\nGuestHouser 4 BHK Villa 9076\nVilla No. A4, Goa Raj Villa, Behind Saint Joseph School Road, Baga\nThe price is Rs30,000 per nightRs30,000\nSituated near the beach, this villa is within a 15-minute walk of Titos Lane and Baga Beach. Calangute Beach and Calangute Market are also within 1 mile (2 ...…Situated near the beach, this villa is within a 15-minute walk of Titos Lane and Baga Beach. Calangute Beach and Calangute Market are also within 1 mile (2 ...WWW…\nOther property types in Baga\nSave Sinon Baga Retreat to your lists\n"Found blood on the sheets and shower didn’t drain well and would flood the bathroom. Loud music from bar all night. On the beach though!"…""Found blood on the sheets and shower didn’t drain well and would flood the bathroom. Loud music from bar all night. On the beach though!"WWW…"\nSave Acron Waterfront Resort- Member ITC Hotel Group to your lists


url: =HEHPIHNA HANG BEK MAH HI – FGA Tulsa\nHEHPIHNA HANG BEK MAH HI\nSINGLAMTEH MA AH ZONG HEHPIHNA HANG MAH HI.\nTua mahbang in Mosses te zong thuciamlui hun,Zeisu piang mapek uh asi ahi zong in, Zeisu singlamteh tung ah asihna hang bek in,hotkhiatna mu uh hi cih LST in hong hilh hi.Mosses hong gol ciang in Faro tanu tapa ki cih ding a ut nawnloh ngam na zong a upna hang mah ahihi.Tom no sung mawh na sung ah nuamtak in om ding sang in Pasian mite tawh gimna thuak ding ut zaw hi.Mai lam ah atha man ding mu khawl thei ahih man in Egpty gam sung a hauh na leh nopsak na khempeuh sang in Khrist hang in simmawhna thuaktak zaw tham hi,ci in angaihsun hi.Mosses pen kumpipa heh ding in lau het lo in Egypt gam panin pai khai a, aki mu thei lo Pasian mu bang kek in anung kik hetloh na zong upna hang mah ahihi.(Heb.11:24-27).\nMosses in Zeisu Khrist pen na nak muh tel mahmah in,Khrist akimuh dahna singlamteh pen leitung minthanna sum leh paii sang in na deih zaw in angtan pih mahmah hi.Tua ahih leh Mosses leh thuciamlui hun lai a thu um hotkhiatna ngah ding khempeuh te in koi bang dan in singlamteh mu thei uh hiam cih in adong hi thei hiteh.Nisim biakbuk a Siampi te nasepna leh singlamteh lim ciin a kithawihna ahi tuuno tawh biakpiakna pan in Zeisu singlamteh gal muh thei uhhi.Thukham palsat mimawh te pen thukham thu bang in suang tawh deng lup ding leh mipi te lakpan in kihawl khia ding ahihi.Ahih hang in suang tawh deng lup ding pen thuak ngam lo in, amawhna tang in tuuno hong kai in,mawh nei pa in tua tuu no lu tung ah akhut nga in amwhna pulaak hi.Tua khit ciang in ama khut mahmah tawh tua amawhna pua ding tuu no pen hong that uhhi.\nTua bang a tuu no sisan hong luang ziahziah lai pen kuang in adawh sung aa a etlaitak in mawhna ii lipkhap huai zia leh ama mawhna ii poi khoih dan te pen lungsim sukha in hong ngaihsun a,amawhna te hong thei khia ziahziah hi.Tuu no bang mah khialna neilo pen ama khut mahmah tawh hong that lum in sisan luang khia pen hong etlaitak in Khasiangtho in alungsim ah Mimawh te tang a asi ding Pasian Tuu no Zeisu pen ama mawh na hang in hong si ding cih theisak in,mawhnei hi cih kitheihna tawh lungsim sukha mahmah in hong kap in amawhna hong kisik ta ahihi.\nA mawhna hang a kithat tuuno pen hong sih tak ciang tua mi mawh pen midik in kisang a mawh maisak na leh midik hi ci in hong kisim ta hi.Suang tawh deng lupthei nawn lo hi.Thu kham in mawhnei a akoihna leh deng lup ding a koihna pan in suakta sak hi.Hih biak buk nasemna pen zing leh nitak pelhlo in nei uhhi.(Siam 1:4;3:7;4:4).Hih in Zeisu Pasian tuuno pen kavary a ih mawhna tang a asih ding cih etteh in,Khrist sihna hang in akhawng khong a mawhna maisak na ngah thei cih kimu sak hi.\nBang ni ciang hiam numei suan lak pan leitung honkhia ding ahi Zeisu hong piang ding a,Eden huan a palsat mawhna sihna han zing nuai a akia te honkhia ding leh ,Eden khawngkhak cheub leh meikuang namsau tawh akicing den pen, hong hon kik ding inkavary singlamteh tung ah sihna lak a dipkuat huai pen tawh hong thuaksak in, sihna leh han khua zing pipen hong zo in,ni thum ni ah tho kik ding a,mawhna saltang te suahtakna jubilee dak hong tum ding hi cih upna tawh ngak lah tak in,nisim in lam en den uhhi.Tua pen gamla pek pan in gam et in na bia khawl uhhi.(Heb.11:13).Tua pen um mah hi cih aki muh thei nang Pasian thukham leh thupiak te zui uh a, mawhna te bawl nawn lo uhhi.Biakbuk nasep na pan nisim in kavary pen na gal et den uhhi.Hih bang a nisim in gan sisan apiakte,Sabbath atanh nate in ahonkhiatna hilo in,zong hon khia thei het lo hi.Tua bang a thukham azuih na khempeuh te pen,a upna alangsak uh hi lel uh a, a upna hang in Pasian thupiak leh a thukham te azui uh hi zaw hi.Tua upna taktak pen Khrist ii dikna man piak kul lo a ngah thei na ding hi zaw hi.\nCih nop na ah thuciam lui a mite in ah Zeisu singlam the pen ahong tung ding na ahih bang in upna tawh amai lam khempeuh ah na gal et uhhi.Um mah hi cih aki lat thei na ding in mawh na bawl nawn loh uh a, Pasian thukham leh thupiak te, Mosses thukham azui uh hi lel hi.Ei, singlamteh khit ciang a mite ,AD 2000 khit mite ciang in ah, nidang lai a thu piang khin sa ahi kavary maul a asi Zeisu pen Upna tawh gal et kik in,tua pen ih upnak leh gupna kingah ding hi.Zeisu in eite mawhna tang dingin si khin a, zong tho kik khin ta hi.Amah ih up takpi nak leh gupna ngah ding te ih hihi.(Ikor.6:11).Tua bang in singlamteh ah kimu khawm thei hi hang.Aki sa thei mite in,Topa hang bek in kisa thei ta hen.(Jer 9:24;1Kor1:310 cih pen hong man ta ahihi.\n“lungdamna thu azak uh mah bang in ei te in zong ih za hi”,(Heb.4:2).Tua ahih man in Singlamteh ma thu um mite leh Singlamteh khit thu um mite gupna ih ngahna penTopa Zeisu Khrist ah avek pi in kinga hi.Mi dang kua ma kiang ah gupna omlo hi cih ahihi.Singlamteh ma a hita leh singlamteh khit a hita leh bang hun bang hun ah thukham zuihna hang in ahizong ,na hoih sepna hang in ahih zong inkua mah gupna ngah ding omlo hi.Upna hang in hehpihna tawh upna kingah hi(Ephet 2:8) bek hi.kilam dangna zong omlo hi.zop lai ding.\nRef:khawingaihna vek./Cin Ngaih FB\nCategory FGA File Tag Article\n← "LAM DANG HI" 2015 Aiding thu bulphuh\nPawlpi Kum(7) cinpawi bawlding →\n12 hours ago1296 0


url: =Malaysia gamsung ah IS migilo te apanpih mi 10 kiman :: ZOMI DAILY\nposted on 21 February 2018 at 4:27 pm UTC+9:30 Lomkholna: Malaysia, News, Sawltak, World\nMalaysia’s Counter-terrorism Police Unit te’n agamsung ah migilo 10 mankhia uh cih CNA pan kiza hi. Tua akiman migilo 10 te lakah Filipino mi 7 leh Malaysian gammi 3 kihel uhhi. Tua akiman tepen Malaysia, Sabah panin Philippines leitawlam ah IS migilo te apaitheih nadingin ahuh apanpih uh kici hi.\nAkiman mi 10 te lakah numeikhat kihel a, tukum January 24 panin February 06 kikal in akiman uhhi ci’n Police te’n Statement ah genkhia uhhi.\nMalaysia’s Inspector-General of Police Mohamad Fuzi Harun in agenna ah hih akiman tepen Malaysia, Sabah State sungah Abu Sayyaf Group akici migilo tetawh Terror Cell akipatsawm hiding cihi.\nHihphual panin IS galkap te kikhol in, galsiamna Military Training zong sinsaksawm uh a, tuakhit ciangin Southern Philippines gamsung ah akhahkhiatsawm kici hi. Tuaban ah mailam ah Malaysia, Sabah sungahzong hihphualpi mahpan in ngongtatna Attack bawlsawm uh cihi.\nSingapore Authorities te’nzong abeisa January 18 ni in Syria gamsung aom IS tetawh akipawlsawm, Syria gamsung azuatsawm IS galkap khat mankhia uh cihi. Tuapa pen Malaysia, Penang ah Lorry Driver nasep asemkhat hi a, kum 34 aphakhin khat cihi. Athu akanbeh dingin tuapa pen Johor Bahru aom Special Branch te kiangah February 02 ni in ki ap cihi.\nMore: Malaysia gamsung biakinn leh pawibawlna te ah Bomb asukkhapsawm IS migilo 3 kiman\nChannel NewsAsia te genna ah tuapa minpen Muhammad Nur Hanief Abdul Jalil ci uh a, amahpen Changi Airfreight Centre ah midangte luttheih lohna Restricted Area te lutkhuan aneikhat hi in, Changi Airport sungah nasep asemkhat ci uhhi. Sawltak #zomidaily\nPrevious: Si akicih vaitawh kisai in Rambo in kasi naikei hi ci’n gencianna nei\nNext: Yangon khuasung akizang Gyo Phyu tuilak ah ektui kihel


url: =Pu Biden impeachment tawh thu kibawl kik :: ZOMI DAILY\nposted on 25 January 2021 at 12:11 am Lomkholna: News, Thomasmung, USA, World\nBreaking: 1) Pu Biden impeachment tawh thu kibawl kik 2) Texas state in Biden Administration tung Federal court ah thu bawl\n1) Democrats lam pan Pu Trump impeachment bawl ding a vaihawm tei tei uh ciang Republicans lam pan zong thuh kik ding vaihawm uh aa, January 21 ni in House Congress ah GOP Rep. Marjorie Taylor Greene (R-Ga.) in Pu Biden thu bawl na “Article of impeachment” pen officially in puak to (tin to) khin ta hi. Hih thu bawlna ah Pu Biden in Ukraine tawh thu manlo in na asepnna leh ata Pu Hunter Biden pen Russia leh China tawh thu manlohna tampi asepna te phalna in power zang khial cih te kihel hi.\nHih article of impeachment pen Pi Nancy in bangcih vaihawm ding hiam kithei lo aa, Pawlkhat in belh Pu Trump impeachment bawl tei tei na pi uh in Pu Biden aa na bawl kei uh leh ki balance (ki kim) lo ding hi ci hi. Pu Biden Kumpi tutphah ah atut zawh ni khat zawh lian ciang hih thubawlna impeachment hong piangkhia ahi hi.\n2) Texas state in Pu Biden Administration ni khat acin ni in immigration tawh kisai Federal court ah thu kibawl pah hi ci in Texas Attorney General Ken Paxton in zanni January 22 ni in pulaakkhia hi. Federal court ah thu abawl na sungah 1) US immigration law tawh kituak aa nasemlo in amau deih bangin executive action thu in nasem uh aa, immigration law zat ding tawh kisai Congress te kuppih lo 2) Law tawh kituak lo aa agamta akimaan illegal immigrants te amau gam tek ah puak kik na deportation din khawl sak 3) Texas southern border aa akilam “border wall” pen Texas state kuppih loin din khawlsak cih te leh US thu khun tawh akituak vet lo US gam sung guklut illiegel immigrants 11 million te citizenship piak ding cih te hangin thu akibawl hi ci uh hi.\nPu Biden Kumpi hong kah zawh ni 2 sung thu tampi tak piang in buai mahmah uh hi. Kumpi suah zawh ni 2 sung impeachment kibawl pah aa, Federal court ah thu kibawl pah ahi hi. Ni khat sung executive actions 17 thu aa, tulai tak Congress Republicans te tawh buai mahmah uh hi. Canada tawh akizom Keystone XL pipeline project teng din khawl sak ahi manin nasep 20,000-40,000 kikal bei mang in nasep nei nawnloh uh aa, Mexico gamgi aa akilam border wall din khawl sak ahih manin gamgi pan mitampi hong guk lut thei ding ci uh hi.\nMore: Pu Trump impeachment tawh thu bawl ding vaihawm tei tei uh\nFederal minimum wage (nasep na ah nai tha) $ 15 ah koih to ahih manin ansai (restaurant) leh small businesses tampi ten nasem te kha sum pia zo nawnlo ding uh leh profit (meetna) ngah nawnlo dinguh ahih manin nasep (businesses) tampi kikhak thei ding cih uh hi. Covid-19 vaccine hawmkhiat ding pen Pu Trump hun aa agelsa uh leh alei sa uh 100 million te hawmkhiat ding cih bek kihel aa, Pu Biden kumpi in gelna thak banghmah nei lo uh ahih manin News briefing bawlna ah news reporters te tawh kisel keei uh hi.\nPasian deih loh nauphiatna leh ekbuk thum koih ding cih agel sawm na te hangin adang te tawh abuai mahmah lai tak uh ahi hi. Bang thu teng hong piang to to diam cih en to to lai ni. Update news khah to to ni. Thomus Mung\nPrevious: USA, Georgia pan Pa Do Thawn Mang (Sezang, Malneu beh) in hongnusia\nNext: US President thak leh akhutma thuthang te


url: =Thuthak - Teeklui Tate' Site\nKumza Pawi 2018\nVaiipi hawm Committee (Main/Central)\nJuly 20, 2013 (Saturday);\nAmun: Teklui Post-Primary School\n1. Chairman- Pa Pau Go Maang (Canada)\n2. Vice-Chairman- Pa Pau Za Kim\n3. Secretary- Revd Mang Tungg Thang (Yangon)\n4. Secy huh- Sya Thang Van Kim\n5. Sumkeem- Pa Niang Do Thang (Tedim)\n6. Sumkeem huh- Pa Pum Suak Thang (Kawlpi)\n7. Accountant- Pa Tual Khen Pau\n8. Members:- Pa Pau Khen Thuam\n9. Pa Kham Sian Maang\n10. Pa Tual Do Lian\n11. Pa Gin Go Nang\n12. Pa Thang Sawm Lian (USA)\n13. Tg. Zam Khen Maang (USA)\n14. Sya Khup Khua Tuan (Malay)\n15. Pa Pau Hen Nang (Kawlpi)\n1. Pu John Kam Lian Maang\n2. Syapi Go Khen Pau\n3. Pu Gin Khan Kham\n4. Revd Tuang Khan Kap\n5. Sya Suang Sa Vungh\nKamciam neihna (2017 December ni 1 ni a nunung penin pia ding hi)\n1. Sumtang 2. Neihsa a tuamtuam 3. Thatang\n1) Revd Tuang Khan Kap Ks. lakh 4,\n2) Pa Khai Sian Thang Ks. 50,000\n3) Pa Pau Hen Nang Ks. 100,000\n4) Pu Gin Khan Kham 40,000\n5) Pa Hang Khua Lian Antang ip khat\n6) Pa Nang Kum Gim Thang Ks. 50,000\n7) Pa Tual Do Lian 50,000\n8) Pa Pau Go Maang Sikkaang dal 100\n9) Sya Dai Khan Khai 50,000\n10) Pa Gin Go Nang 40,000\n11) Syapi Khup Lian 50,000\n12) Sya Kam Sian Lian 40,000\n13) Pa Dal Za Tual 100,000\n14) John Khup Za Sing Ks. 10,000, thatang, laibu nam 5\n15) Pa Pau Khen Thuam Ks. 40,000\n16) Sya Thang Suan Ks. 30,000\n17) Pa Vungh Khan Go Ks. 10,000 leh thatang\n18) Pa Lian Khan Thang Ks. 30000 leh thatang\n19) Pa Thang Do Lian Ks. 10,000\n20) Pa Pau Za Kim Ks. 40000\n21) Pa Gin Za Pau Ks. 100,000 leh ye’ journal\n22) Pa Nang Lam Thang Ks. 10,000\n23) Revd Mang Tungg Thang Ks. 100,000, leh laibu volume 10\nI. Neklehdawn Committee\n1. Syanu Vung Za Lun\n2. Nu Lian Sian Niang\n3. Pa Pau Cin Maang (Secy)\n4. Pu Thang Suan (Chair)\n5. Pa Lian Khan Eng\n6. Pa Dal Za Tual\n7. Pa Pau Hen Nang\nII.Decoration Committee (Mandat... pawizem)\n1. Pa Tual Khen Pau\n2. Sn. Oih Khan Cing\n3. Lia Cing Zen Man\n4. Sya Khup Suan Maang\n5. Pa Nang Kum Gim Thang\n6. Pa Mang Go Cin\n7. Pa Tuang Khan Mung\nIII. Tangthu leh Thuciamteh Committee\n1. Sya Thang Van Kim\n2. John Khup Za Siing\n3. Syapi Khup Lian\n4. Pa Thawng Do Kham\n5. Pa Gin Za Pau\n6. Pa Pau Suan Hau\n7. Tg. Do Khen Khai\nIV. Ngeina Lam/La\n1. Pa Pau Khen Thuam\n2. Pa Lian Khan Thang\n3. Pa Thang Khen Lian\n4. Nu Thang Ngaih Vung\n5. Nu Cing Lam Hau\n6. Pa Gin Khan Nang\n7. Pa Langh Khup\nV. Kimawlna, Kidemna leh Exhibition\n1. Pa Niang Do Thang\n2. Pa Suang Hi Thang\n3. Pa Pum Khen Thang\n4. Pa Hang Khua Lian\n5. Pa Tel Khan Pau\n6. Pa Pum En\n7. Sya Dai Khan Khai\n8. Pa Pum Khen Thang\nVI. Tui le Mei\n1. Pa Gin Go Nang\n2. Pa Khup Khen Kap\n3. Pa Khup Sawm Kham\n4. Pa Khai Sian Thang\n5. Pa Thang Vai Mung\nVII. Sazian Sit (Van sit)\n1. Syapi Pum Khan Langh\n2. Pa Thawng Za Khai\n3. Tg. Maang Khan Khai\n4. Pa Pau Deih Lian\n5. Nu Vung Khawl Man\nIX. Kumza Innpi Committee\n1. Pa Kham Sian Maang\n2. Pa Cin Do Kap\n3. Pa Tuang Sian Dongh\n4. Pa Thang Sian Dongh\n5. Tg. Zam Khen Mang\n6. Pa Thang Sawm Lian\n7. Pa Go Ngaih Thang\nVIII. Cidamna Committee\n1. Sn. Dim Go Cing\n2. Tg. Khai Tuah Dam\n3. Pa Langh Za Tung\n4. Sn. Cing Sial Lun\n5. Sn. Hau Ngaih Vung\n6. Sn. Cing Za Neem\nIX. Thukizakna (Information)\n2. Pa Nang Lam Thang\n3. Tg. Mang Sawn Pau\n4. Nu Zen Za Awi\n5. Pu Thang Do Lian\n6. Tg. Gin Khen Pau\n7. Sya Kam Sian Lian\nMalay pan Subcommittee ah hel di:\n1.Pa Thang Ngaih Maang\n2.Pa Haang Vaii Thang\n3.Pa Zam Do Siang\n4.Tg. En Suan Pau\nPublication, Program, Fundraising, (Central Committee in thuah di)\nX. Regional Committee tuamtuamte 1. NAT, 2. Kawlpi, 3. Malaysia, 4. Yangon, 5. Tedim cihte ah committee nei di hi.\nTeklui Tuiphum Pawlpi Sia khat ahi Sia Kam Sian Lian 2017 March kha panin August kha dong US ah va zin hi. Tua sungin khuapihte tawh va kimu kawikawi thei hi.\nKumza Pawipi Di Meeting\nTeklui Post-Primary School ah July 19, 2013 ni Martyrs Day in kinei hi. Mi 130 bang kahin, Kumza pawi bawl dandi tawh kisai Revd Tuang Khan Kap in thusunna nei a, tha kingah mahmah hi. NAT in 2013 kum tarn 10 ongte zong pahtawina laipi leh sumtang piakna nei pah hi. Tua lai ah mi 3 kipia hi.\nA masa penin Tedim lampi pi 30 a zai-in kikeek di-a, a neupenna mun pi 15 phasak di hi. Tua khitteh Kumza Innpi khat kilam-in tua sungah Library, Internet Cafe, Table tennis, Reading Room, Meeting Room, Hausa zum cih bang om di hi.\nTarn 10 Result 2013\n8.6.2013 ni Tarnsawm Result kithei a Teeklui Vontawite a nuai-a teng ong hi:\n1. Tg. Sing Khan Tuang _Math+ Bio (Pa Pau Deih Lian+ Nu Man Sian Cing)\n2. Tg. Tuang Sian Cin (Pa Din Khan Lian + Nu Huai Do Vung)\n3. Tg. Khai Khan Sum (Pa Do Za Dal + Nu Ciin Khan Man)\n4. Tg. Hau Sian Cin - Math (Pa Do Za Dal + Nu Ciin Khan Man)\n5. Tg. Thang Sian Tawi (Pa Tuang Sian Dongh + Nu Ciang Za Man)\n6. Tg. Lian Zuun Mung - Math+ Eco (Pa Tuang Sian Dongh + Nu Ciang Za Man)\n7. Tg. Lang Sian Khual (Pa Cing Suan Mang) Sakollam\n8. Lia Thang San Mu (Pa Tuang Khan Langh+ Nu Ciin Khan Lun)\n9. Tg. Man San Deih (Pa Pau Thang + Nu Zo Sian Vung)\n10. Lia Ning Ngaih Niang (Pa Lian Khan Suan+ Nu Ciin Khan Vung)\n11. Lia Zam Nuam Ngai (Pa Hang Khua Lian + Nu Lian Sian Niang)\n12. Lia Cing Sian Nuam (Pa Gin Lian Thang + Nu Dim Ngaih Lian)\n13. Lia Lian Sian Cing (Pa Tual Khen Pau + Nu Man Zen Kim)\n14. Lia Nang Kop Ciang (Pa Pau Khen Thuam + Nu Thang Khen Vung)\n15. Lia Thang Mun Cing (Pa Pau Than Lian+ Nu Niang Khan Cing) Sakollam\n16. Lia Don Sen Lun (Pa Tual Khan Do ) Pagan Nyaungoo\n17. Lia Cing Khawl Kim (Pa Thang Za Tual tanu aminpi theilo) YaeOo\n18. Lia Man Sian Hung (Pa Suan Khan Khai + Nu Zo Lam Niang) Hakha\n19. Lia Cing Lam Nuam (Pa Pau Khen Do) Sakollam\n20. Tg. Gin Cin Khai (Pa Thang Kap Lian + Nu Khawl Za Cing) Pyidawtha\n21. Lia Awi San Nuam (Pa Suang Sa Vungh+Nu Pau Ngaih Don) Sagaing\n22. Tg. Cin Lam Khai, 4D (Pa Khai Cin Kham leh Nu Cing Khan Uap)\n23. Lia Thang Sian Lun (Bo Langh Cin Thang) Kawlpi\nPercentage: 50% (23/46)\nZICC Seminar ah Teklwi Tate\n2013 April 28-May 5 dong Maymyo (PyinOoLwin) Khua a kibawl Zomi Institute for Contemporary Christianity (ZICC) Seminar ah TBC minister 100 val kihelin, Teklui ta 7 bang kihel thei hi. Tua lai ah ZICC Treasurer Tekluita Revd Mang in Bible Study zingsang khat pia hi.\nVideo a lunglut tadi link:\nNasep Ngah Thak\n1. Sya Cin Do Kap ADRA project ah engineer sem-in Lauhkai, Shan State\n2. Lia Kaam Ngaih Lun in Falam ah Ganhing khawi/kep kisai a huh hong ngah\n3. Lia Cing Sian Huai, Nurse (Naypyidaw)\n4. Lia Vung Sian Nem, Nurse Aid (Galkap Zato)\n5. Tg. Thang Cin Hau, Meiphelh (Homalin)\nYangon Gualnam Beh Kumcin\n2013 January kha in Yangon Gualnam Beh Kumcin kikhop kibawl a, pahtawhna zong kipia hi. Tua lai ah Siapi Khup Lyan (Asst. SEO) pahtawina pia uh hi.\nTeklui Tate sungpanin Pa Pum Khen Thang EC member ah kiteelin, Revd Mang Tungg Thang Advisor ah kihel hi.\nYangon Teklui Tate Khuado 2012\nSeptember 22 ni in Yangon a om Teklui Tate in Khuado Pawi Pu Kam Lian Maang inn ah nuam tak in kibawl thei hi. Tukum pen khua lampan in Khuado ni kiza hak ahih manin kizakhol sak zo lo suak pian hi.\nPU Maang inn pen Residence hi in zai mahmah in zat nuam mahmah that nih a hihi. Amau itna leh ngaihna tak tawh hong phal in a inn uh hong zangsak ahih manin Teklui tate adi in Ni thupi, munthupi khat hong suak hi. Amah pen Pasian a zahtak mahmah khat hilai hi. Kawl gam sak lam a CID kumpi nasem lakpan a lianpen ahihi. Teklui Tate Topa'n hih bangin ulian, pilna nei, hauhna- inn leh lo tawh a piak masa pen a hihi. Khua sungah Flat khat nei lai hi. Mawtaw zong nei lai hi.\nHun uk Tg. Lenpi in sem in, Khuado Thu Pu Khup Lian in gen a, Pu Maang in Deihsak Thu Genna hong nei hi. Revd Mang in Khuado Hanthotna nei hi. A pai thei tengin hih bang thu manpha ka zak khak uh hampha ka sisa mahmah uh hi. Tua ni a kihel theite hampha kisatek uh hi. International Level a Khuado bawlni khat in ka ciamteh uh hi.\n2012 Tarn 10 Result\n2011-12 kum Teklui ta a nuai a teng Tarn 10 ong uh hi.\n1. Tg Zam Kip Mung (Pa Tual Khan Do)\n2. Tg Cing Muan Lam (Pa Dal Za Tual + Nu Khup Khan Niang)\n3. Lia Vung Huai Ngai ( Siapi Dai Khan Khai + Nu Dam Man Cing)\n4. Lia Niang Suan Ciin (Pa Pau Khen Zen + Nu Zo Ngaih Vung)\n5. Lia Man Sian Nem (Pa Suan Mun Mang + Nu Ning Man Vung)\n6. Lia Ning Khan Khawm ( Nu Vung Khan Liantanu)\n7. Lia Kham Huai Dim - Bio (Pa Thawng Do Kham + Nu Thang Lun Niang)\n8. Tg. Kham Deih Piang (Pa Pau Sian Muan+ Nu Hau Lam Cing)\n9. Lia Cing Tawi Saang -5D (Pa En Khan Mung+Nu Man Lam Vung)\nNorth America Teklui (NAT) Innkuan te in tutunga D ngah te 1 ciangin $50 ta tawh pahtawi uh hi.\nHih bangin hong gualzawhna uh hangin i lungdam pih hi.\nPrimary Head Ngah\nTuithang a sem Sianu Ciang Za Man in May 2012 in Bapi khua ah Primary Head ah zakhanna ngah hi. Tua hi a Siapinu Ciang Za Man cih za hong ngah thak manin i lungdam pih hi.\nTBC BM ah Ordination\n_Teklwi website bawlpa Sia Mang Tungg Thang pen Tedim Baptist Convention (TBC) in Ordination (Siampiza) piakna a (9) veina Board of Management Meeting, Saizang khua ah March 25, 2012 ni-in piata hi. Ama kum 40 a cin tawh a kituak ahihi.\nHigh School Headmaster Ah Zakhang\nTekluita Falam gam Lunghawh Tarn 8 Siapi a seem Siapi Tuang Za Khen (Bu Phung Za Cin+Pi Cing Luan' tapa) pen Tarn 10 Siapi ah zakhanna ngah in Shan gam Namkham, Man Aung a cihna ah January kha ni 7, 2012 ni in a innkuan un pai ta hi.\nYangon, Gualnam Beh Kum 25 cinna Pawi\n1987 kum a kipan Gualnam Unau, Yangon pen 2012 kumin kum 25 cingta a, Silver Jubilee Jan. 4, 2012 ni-in MBC, Yangon ah nasia takin kibawl hi. Tua lai ah Pahtawina zong kipia hi. A phuan khia mi 7 lakpan Tekluita Pu Thawng Khua Twal zong pahtawina ngah hi. D.Min ngah te lakah Rev. Dr. Pum Suan Pau zong kihel hi. RC Father ngahte lakah Father Thawng San Mung (Expired) zong kihel hi. Pu Kaam Lian Maang zong uliante pahtawina ah hong kihel hi. Special Pahtawina 2 kipia a, khat pen Pu J. Khaat Suan in English-Tedim Dictionary bawl masa ahihna tungtawnin a ngah ahihi.\nTA pan Pahtawina (Azom)\n_Tedim Association (TA) Yagon in October 29 ni in MBC ah Khuado Pawi nasia tak in bawl hi. Mi zong tampi tak kipai in dim zihziah hi. A\nkibawl cilna ahih mah bangin mite in zong a lawp ahihi. Tua lai ah pahtawina Zomi makaite 142 bang kipia hi.\nTua teng lakpan Teklwita Pu Kam Lian Maang, hong kihel thei hi. Hih bangin gelh:\nA. A zahtakhuai upa Zomi lamsang Makai masate (A damlaite)\n11. Pu Kam Lian Mang, Director (Retd.), Bureau of Special Investigation, Ministry of Home Affairs, Kawlgam Thukanna zum ah eimi a zalian pen hi in Zomite vaan" cih Pahtawina kipia hi.\n2012 January 29 ni in Pu J. Khaat Suan zong Pahtawina azom in hong pia uh hi. (Marn ah en in) Pu J. Khaat Suan pen Teklui te ii Kipahna i Maitang ahihi.\nTulai tak in Falam ah Nurse kah Teklwitanu 5 pha uh hi.\nA Nihna Ngah\nA 14 vei na Thangzang khua a kibawl ,PU Thuam Za Langh phawkna tukpeng kidem na ah Teekluita ten a 2 na ngah uh a hih man in lung dam\nna thu kong puak hi. Mi 20 val bang kipha in tha kingah thei mah mah hi. 20-24 September 2011 sung teng a kimawl a hi hi. A Khatna Valvum in ngah hi.\n2011 March kha sungin Tedim Baptist Convention khawmpi i khua ah nasia tak in kibawl hi. Mipi 400 val leh delegates 400 val hong pai thei hi. Revd Smith Ngulh Za Thawng, Revd Dr Thang Cin Lian, Revd Tuang Khan Kap, Sianu Cing Pum Nem, PhD te in hun zang uh hi. Pyidawtha pan in zong tampi hong kihel thei uh hi.\nTeklwita MP Masa\n2010 November kitelna ah Teklwitate lakpa Siapi Khup Lian, MP, Chin National Party (CNP) ah hong kihel hi. Hih pen i khua tangthu ah a masa pen ahihi.\nKum 90 cin leh Thupha Dawhna\nTEKLWI KHUA KUM 90 CIN LEH THUPHA DAWHNA\nTeklwi khua pen 1918 kum aa kisat hi in, tu in kuhm 90 pha ta hi. Kuhm khat khit kuhm khat a khang toto khua ahihi. Kuhm 90 cin ciaptehna in KHUA SIANSUAHNA neih di a kuamah ciat in a lunggulh mah bangin thungetna, sumlehpaai, thatang tawh cihbangin maa kipang in 2008 kum December 27 pan 30 ni dong Teklwi Khua Tuiphum Pawlpi Biakinn huangah nasia tak in kibawl hi.\nKhua siansuahna di tawh kisai in thungetna nasiatek in kiney ciat a, a hong makaih di peen Pasian hong deihsakte hi Nu Huai leh a pawl mi 11, Rev. Pum Khan Nang, Rev. Dr. Khai Khan Suan te ahihi.\nKhua siansuah a kulna thu ngaa:\n(1) Pasian' min tawh a kisat khua hilo ahih manin Pasian' min tawh a kisat ahi di in Siansuahna neih kul\n(2) Mikhuate gam a kikeek ahih manin mikhua(khuaveeng) te lungkimlo in ong hamsiatna gau siansuah kul\n(3) A hau masa, apil/a lian masa di om leh khan sih ahih manin hih hamsiatna Pasian min tawh siansuah kul\n(4) Mai lamah mi' nuai ah omlo in mi tawh kikim in i din zawh nadi in thupha lak kul\n(5) U nau khat i hihna phawk in ki-it, kingai in, i kikhual diamdiam theih nadi in Siansuah kul


url: =Honda Civic 2002 VTi 1.7 in Penang Automatic Sedan Gold for RM 21,999 - 4046671 - Carlist.my\n2002 Honda Civic 1.7 VTi Sedan AUG BEST OFFER\n* HONDA CIVIC 1.7 VTEC AUTO\n* HURRY UP !!! DUN MISS IT !!! CALL NOW !!!\nMR SENG **** OR ****'


url: =US News Update tuamtuam leh Breaking News :: ZOMI DAILY\nposted on 28 January 2021 at 7:43 pm Lomkholna: News, Thomasmung, USA, World\n1. Pu Biden in January kha sung executive orders atam pen suikaai:\nPu Biden in Kumpi asuah khit zawh aa kipan tu ni ciang executive orders 33 thu ta aa, US President lak ah inauguration zawh pan January kha sung executive order atam pen athu in kiciam teh ta hi. Atam zaw pen Pu Trump ii nasep sa teng khak tan leh lumlet na hi aa, D lam leh left-wing te ii agenda tam zaw in mipi te aading tam khawl lo ci in Republicans lam te mawh sak uh uh. Abeisa hun te ah Kumpi suah zawh January kha sung US President te ii executive orders letmat thu na te en kak kik leng:\n– Pu Biden, January 2021 – 33 executive orders\n– Pu Trump, January 2017 – 4 executive orders\n– Pu Obama, January 2009 – 8 executive orders\n– Pu W. Bush, January 2001 – 2 executive orders\n– Pu Clinton, January 1993 – 2 executive orders\n– Pu H.W Bush, January 1989 – 1 executive order\n– Pu Reagan, January 1981 – 1 executive order\nAnu nung pen Pu Biden executive action thu na ah abuai huai mahmah transgender akici Nu/Pa van laih te kimawlna sport te ah nop tak kihel thei ding leh US galkap ah tua transgender te kihel theih dingcih te kihel ahi hi.\n2. Pu Biden in Covid-19 maituam thu khun zui lo:\nPu Biden in Federal building leh zum khempeuh ah maituam (mask) thuah tei tei ding cih executive action/order letmat thu aa, letmat athu zawh lian ciang ama zong maituam thuah lo in Lincoln memorial sungah a innkuanpih 8 te tawh vaak kawi kawi in maan zaih koi koi aa, media ten kawk pan in mawhsak pah uh hi. White House Press secretary Pi jen Psaki in belh ama ni thupi ni ahih manin lungdam lua in phawk nawnlo hin teh ci hi.\n3. Pu Biden ii mipi deihna “approval” kiam:\nPu Biden Kumpi hong suah zawh mipi ii deihna (approval) pen 48% ah kiam suk hi. Adeih (approve) pen 48% hi aa, adeih lo (disapprove) pen 45% hi ci in Rasmussen Presidential daily tracing poll in taangko khia hi. Pu Trump hong kah lian in approval rating pen 56% hi aa, Pu Biden pen Pu Trump sang kiam zaw hi ci uh hi. Pu Obama hong kah lian in mipi deihna approval rate pen 67% (approve), 32% (disapprove) pha hi ci uh hi.\n4. Florida highway pi khat Pu Trump min kipia ding:\nPu Trump zong White House pan a inn lum Mar-a-Lago, Florida hong ciah kik ciang mipi tampi in dawn ziah ziah uh aa, tu in Florida lawmakers te in U.S high-way 27 pen “Donald J. Trump Highway” cih min pia in laih sawm uh hi. Hih min laih theih nading thu asung ahi Florida Rep. Anthony Sabatini in American te taangthu aa athupi pen pen Kumpi Pu Trump I pahtawi nopna hi ci in ama Twitter pan genkhia hi.\n5. House ah Pu Trump impeachment a vote te mipi in nialna leh mawhsakna bawl:\nAbeisa House ah Pu Trump impeachment bawlna ah Democrats te lam panpih in vote akhia Republicans 10 te amau constituency pan mipi te in vote khia kik in nialna leh mawhsakna bawl uh hi. Rep. Fred. Upton (R-Mich) pen ama ii constituency ahi Michigan county republicans te in vote khia in nialna nei uh aa, mai Congress election kik ciang tel nawnloh ding pulaak khia uh hi. Adang 9 te zong mipi ten nial uh aa, mai election ciang atamzaw kitelna ah lut nawnlo ding uh hi ci uh hi.\n6. Pu Biden apanpih ten langpang kik leu leu uh:\nKitelpi ma in Pu Biden apanpih mahmah Naspena Union kipawlna pi te ahi the Laborers’ International Union of North America (LIUNA), the United Association of Union Plumbers and Pipeline, leh the North American Building Trades Unions te in Keystone Pipeline a din khawlsak na hangin panpih nawnlo uh aa, ka panpih khak uh zong ka kisik mahmah uh hi ci uh hi. Tua Union te pan amakai te in Pu Biden ii executive action tawh adin khawl Keystone pipeline hangin mi tampi in nasep nei nawnlo uh ahih manin ka langpang uh hi ci hi. Nidang Pu Biden leh Democrats te apanpih mahmah leh left-wing aa akician te Antifa kipawlna te in Pu Biden hong kah ni pan kipan Pu Biden deih lo kik leu leu uh aa, Portland, Seattle te ah lungphona nei in inn te van tampi susia uh hi. Portand aa Democrats te ii headquarter building pi zong susia gawp uh hi. Adeih nawnloh kik na ahang pen thu tampi kigen uh aa, tualak ah Pu Biden ii immigration tawh kisai executive orders athu na vai te leh sum vai te ah lungkim lo hi ci uh hi.\n7. Pu Biden vaihawm Stimulus bill thak Senators atam zaw in thukimpih lo:\nPu Biden in Kumpi asuah zawh aa kipan avaihawm 1.9 trillion apha Covid-19 stimulus bill thak pen Republicans bek thamlo in Democrats senators tampi in thukimpih lo ahih manin lamet om lo hi ci in Senate Minority leader Mitch McConnell in genkhia hi. Tua lak ah mipi te huhna sum $ 2000 piak kik ding cih zong kihel aa, ahi zongin Covid-19 tawh akisai lo huhna tampi kihel ahih manin Senators atam zaw in kisam salo in thu kim lo hi ci uh hi.\n8. Pu Trump in 2024 ciang Kumpi kidemna ah kihel kik thei ding:\nPu Trump in 2024 ciang Kumpi kidemna ah kihel kik thei dingaa, amah pen Republican Party ii makaipi khat hi lai hi ci in Pu Trump ii adviser lui Pu Ric Grenell in genkhia hi. Pu Trump pen Republicans te lak ah minthang mahmah lai a, party thak khawng kipat ding geelna om lo in, mai 2020 ciang Congress ah Republicans ten mun tampi ngah kik ding kihanciam zaw ding hi ci in Pu Grenell in behlap hi.\n9. Pu Biden administration ah kihel ding secretary (vuangyi) te kipsakna nei:\nPu Biden ii cabinet sungah akihel ding Department Secretary (Vuangyi) te Senate in kipsakna nei to to thei aa, mun thupi mahmah khat ahi Secretary of State ding in Pu Antony Bilinken zong tuni kipsakna nei in, US gamah thu (power) anei pen No. 4 na in hong ding to ding ahi hi. Akizom in US Army sungah kum 41 asem khin General Lloyd Austin pen Secretary of Defense ding in kipsakna kinei aa, mivom lak pan Secretary of Defense asem masa pen ahi hi.\n10. Senate ah Pu Trump impeachment bawlna vai update:\n– House democrats te in Pu Trump thu bawlna – impeachment bawlna pen senate ah puak to khin aa hong tung ding February ni 8 ni ciang thu bawlna kipan ding hi ci uh hi. Sen. Rand Paul in belh Kumpi lui te tung akibawl ding Senate impeachment trial pen thukhunpi tawh kitual lo (unconstitutional) hi ci in vote kila masa ding hi ci hi. Thukhunpi sungah President asem lui khat thu kibawl thei lo aa, na asem nawnlo Kumpi khat zong impeachment kibawl thei lo hi ci hi.\n– Pu Biden in Senate ah Pu Trump impeachment pen kibawl tei tei dingaa, ahi zongin Democrats ten vote akicing kingah zo lo ding ahih manin kizo zolo dingaa, mawhna kibawl zo lo ding hi ci in genkhia hi. Tua vai tawh kisai amau Democrats sung kilungkim lo uh hi.\n– US Thukhunpi sungah Kumpi te Senate ah impeachment abawl uh ciang U.S Supreme court Chief Justice Pu John Roberts in hun alet kul aa, ahi zongin thu khun tawh kituak lo ahih manin ken ka sem zo kei ding ci in John Roberts in acih ciang Democrats ten gel tei tei uh aa, amakai dingin Vermont Democratic Sen. Patrick Leahy seh ve ve uh hi. Sen. Ted Cruz in Supreme court Chief Justice in makai kei leh bangcih impeachment bawl thei ding I hi hiam ci in dotna nei pah aa, thu khun tawh kituak lo pah hi ci hi.\n11. Pu Trump in zum khan thak honna nei:\nPu Trump in Florida state Palm Beach county sungah zum khan thak “Office of the Former President” honna nei aa, apua lam leh mipi tawh kizopna tuamtuam, thu suah sakna tuamtuam neih na in kizang ding hi ci hi. U.S Kumpi sem lui khempeuh in amau zum khan tek hong ciat uh aa, mipi tawh kizopna in nei uh hi.\nMore: Donald Trump… thugen\n12. Pu Trump ii press secretary lui Pi Sarah in Arkansas governor kidem ding:\nPu Trump administration ah Press Secretary asem lui Pi Sarah Huckabee Sanders in Arkansas governor kidemna ah ka kihel ding hi ci in taangko khia hi. Pi Sarah pen Pu Trump ii muan mahmah khat hi aa, Pu Trump in zong tha apiakna, a support na genkhia hi. Pi Sarah pen Arkansas Governor lui Pi Mike Huckabee ii Tanu zong ahi hi. Zanni in zong Arizona State Republican te khawmpi kinei aa, tualai ah Arizona GOP Chairwoman asem lai Pi Kelli Ward zong kitel kik na ah kihel in, Pu Trump in lungkimpihna thu video pan genkhia ahih manin kitel kik pah hi. Pi Kelli in Pu Trump pen Republican party ii makaipi hi lai hi ci in genkhia hi. News update zom to to zel ni.. Refs: Fox news, Epoch Times, America’s voice News, CNN Thomas On Sian Mung (Thomas Mung Guite) Washington D.C January 26, 2021. MOMNO Media & Museum\nPrevious: Republican Senators 45 ten Pu Trump Impeachment trial bawl loh ding vote khia uh:\nNext: USA, Maryland pan Pu Vum Za Kaai (Khuasak, Kuntong beh) in hongnusia\n80/20 Pareto principle leh 99/1 Christian principle


url: =Dimno’ Nu laikhak – 7 :: ZOMI DAILY\nDimno’ Nu laikhak – 7\nposted on 11 May 2015 at 10:27 am Lomkholna: Article, Paukhankap, TuunlehZua\nDam in lai tawm khat hong khak kik ing. Thangpi te unau zong dam tek in teh maw! Phalbi khuadam hun hong hi ta-in, i naupang te a puanlum ding khawng limtak in gel sak le cin ut ing! Milak khawng ah apai uh ciangin khuadam sa-in, a ling kalkal ding khawng ka ngaihsut ciang ka lungnuam kei!\nDim aw, kong vai khak nop khat om! Tunung in Thangpi in, phone sung panin hong hopih lai-in, kawlpau in, အေဖ… ေနေကာင္း လား။ အေဖ… ဘယ္ေတာ့ ၿပန္မွာလဲ။ ( Pa…na dam hia….bangciang hong ciah ding nai a ) ci-in hong hopih dihdih pen lamdang bang sa vat ing. I inn sung khawng peuh ah kawlpau bekbek in a kipau pihpih heuh na hi uh tam ci-in, ngaihsut huai lo thu tampitak ngaihsun kha ing!\nDim aw, i tano te’n kawlpau peuh a theih loh khak ding na lua man in, i innsung khawng ah kawlpau azangh na hih khak leh khial kha dingin hong um ing. Kawlpau pen a sang kah na, a lawm a gual tawh a ki thuah na-ah ei pau pihpih, ei hilh hilh kul se lo-in hong theih mahmah lel ding ahi maw! Innsung ah khat leh khat na ki ho na-in, namdang pau’ na zangh peuhmah kei un maw! Ei’pau-tedim pau mah tawh na kipau pih ciatciat un!\nKei bangin ei Zomi innkuan khat hi-in kawl ( namdang ) pau peuh tawh innkuan sung ah a ki hopih bualbual se te, a hingtang in amang, mi mangthang taktak hi ci-in, zomi a it lo-in ka ngah sun a, ui in zong amu lo hi ingh! Uang zong uang thei kha mai mah ning! Ahi zongin ka cih takpi hi! Innsung baangkua ah eipau zangh in, namdang te ciangin amau pau ( namdang pau ) mah a zangh te pen pakta ing! Tua bang hilo in eimi hi-in eipau thei lo lailai te bel gen in zong gen vet kei ni, tua bang mite ka muh mahmah ding zong ka mit paammaih sa ing!\nKhat vei khanglam pan in hong ciah khat tawh ka ki paupih kha-a, “ke nu pen titeng te, ke pa pen tawzang te aa ve…kaw unau pen khalam pan khan khia in, zawpau pen siam lo ke ve” hong ci-in, “ tua bangdan aa Zopau thei lo-in zawpau bek in pau theih na hih vua leh, na innkuan un Zawpau limtak in sin in, Zawngmi kici un la, na suan na khak teng uh Zawngsuan ci vet in, na behmin ding uh pen Zawngbeh ki ci vet le uh cin,” ka cih leh nuam tuak khol kei! Tua a kipan lampi ah ki tuak le ung zong hong hopih nawn lo-in hong gul-et guauguau!\nBiakinn napai uh ciangin Kawl labu, Kawl Lai Siangtho ( namdang laibu ) peuh mah na tawi kha kei un! Tedim labu, Tedim Lai Siangtho bek tawi un! Kawllai, kawlla peuh a theih loh khak ding lau in, Kawlla, Kawl Lai Siangtho khawng tawh na pantah het kei in maw, i ta te! A picin ciangin ei sangin Kawlla, Mangla, Kawlpau, Mang pau te hong siam zaw ngelngel ding ai maw! Ei tawh i ki thuah lai in, ei lai, ei pau limtak a zat aa, a sin theih nadingin nang mahmah in na pantah in maw! Zolai bel sim hak, tel hak, kicing kei, thupi kei peuh naci kha kei o! Zola zong thu thuk kei lua, a khiatna ol lua, baitlua in kawlla khawng, mangla khawng sak huai zaw peuh ci kha thah na teh! Ei lai, ei pau, ei la thupi sa lo-in, zangh kei le hang kua in thupi sa in hong zatsak mawk ding!\nI tate ei’ lai, ei’pau hilh kei le hang agol uh ciangin a lawm agual mai-ah Zopau, Zolai thei kei leh amai uh zum in, ka nu leh ka pa in ka neulai\nun bangmah hong hilh lopi, kawlpau bekbek, kawllai bekbek in hong paupih, hong pantah ci di ahi uh maw!\nThangpi in lai hong khak kik ciangin Kawllai laigual, Manglai laigual khawng peuhmah gual khat zong hong hel nawn kei le ut ing. Manglai, kawllai, namdang lai a theih khak ding, a siam khak ding a deih lo ka hi kei a, ei lai eipau a thupik sak loh khak ding , a theih loh khak ding ka lauh man hi zaw!\nTuipi Gal Khatpan\nPrevious: Zomite Tualsung nuntakna ngeina ~ Sing Khaw Khai\nNext: STM Degree ngah lungdam pihna\nPhilippines gamsung ah akizom in Bomb nihvei puakkham, mi 7 liam


url: =USA, Tulsa pan Pa Kham En Do (Tungtuang, Zil om) in hongnusia :: ZOMI DAILY\nposted on 2 September 2021 at 3:25 pm Lomkholna: Dahpihna, News, ZIUSA, Zomi\nMangpha Pa Kham En Do (Kum 76) Zil Om Beh – Tungtuang khuami Tulsa, Oklahoma aa ateng Pa Kham En Do in abeisa August 30, 2021 in Lungtang damlohna tawh hongnusia chih thu izak man in ZIUSA kipawlna mintawh dahpihna i pulak hi.\nPa Do pen Zomi te kipawlkhopna Zomi Innkuan Oklahoma ah member khat leh ZIUSA Genvai member pom ni 10/31/2019 pan active member khat ahih manin thumeilet bylaw zuiin (100%) Death Benefit $15000 kipiakhia dinga paakkual $150 man khat tawh zong mangpha khakna kinei ding hi.\nPa Do luanghawm tawh anunungpen hunzatkhop ding hong tungding Friday September 3, 2021 in Far East Mission Church (FEMC) pawlpi makaihna tawh, 11am in Funeral Service bawl khit ciang, Rev.Dr. Cin Khaw Kham in vuina nei ding hi.\nMore: ZIUSA Genvailut teng leh Local Genvai tanute\nPa Do hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Zomi Innkuan USA, Inc.)\nPrevious: Rakhine State ah WFP (World Food Programme) in huhna piakik\nNext: A tuamdang Zomi Aksipi Pu Sitni Chin Sian Thang


url: =20. HUN KIMAWK BEISAK – FGA Tulsa\nMay 26, 2019 Comments Off on 20. HUN KIMAWK BEISAK Zokam FGAIM\nI theihloh man leh i ngaihsut cetloh manin hun tampi a mawkna in kibeisak hi. Nasep ding gen cianga man mahmah lo a kigen napi, TV mai khawngah sun thapai a tu thei om veve a, sep ding a tamna thu gengen napi, sep khiat muh ding om lo zong om thei veve hi. Henrry Ford in, “Hoih takin khuadak le’ng, mi pawlkhat in hun a mawk zatbei maimai laiun, tua hun mah pen midang in lawhcinna hun hoihin na zang uh hi, cih ka mu hi” ci hi. Tua ahih manin hun a kimawk beisakna hang pawlkhat en dih ni.\nHun a uk thei hi a kitheihna Kua thupi zaw hiam?\nHun a zangte maw a kizang hun? Hun pen manpha taka i zat lian ciangin kizangin ki-uk cihna hi. I hoih zat kei leh hunin ei hong uk pah hi. Mi nih a kibang het lo om a, pua lamah a kibang lianin naikal 24 kipia tuak a, ahih hangin sung lamah a phattuampih dan uh pen a zatdan uh hi lel hi.\nLawhcin nadingin hun a tamlohna ngaihsun lo\nAmerica gama mi ngeina, kum 72 tunglam, mi tampi hun zatdan kaikhawm uh a, a hun zatdan uh tangpi a tuat uh pen hih bang ahi hi :\n* Kum 21 sung ihmut na’n\n* Kum 14 sung nasep na’n\n* Kum 7 sung kipuah kizem na’n\n* Kum 6 sung nek le dawnin\n* Kum 6 sung khualzin na’n\n* Kum 5 sung traffic jam, tui ngak, ticket lakna\n* Kum 4 sung na sinthak na’n\n* Kum 3 sung kikhop leh committee\n* Kum 2 sung telephone tawh mi hopih\n* Kum 1 sung van zong (telephone, pen, mitlimlang etc)\n* Kum 3 sung na dangah.. I hun khempeuh gawmkhawmin mun nga-ah khen le’ng, tua lakah khat bang bek pen hanciamna taktak tawh lawhcing dinga sepna dingin mihingte in kinei bek hi. Mi buai mahmah, sep ding a hau mahmah a kigen Americante in zong nasep hun hizah bek a neih uh leh, ei a bel tawm mahmah zawlai ding hi.\nHun a mawkbei a tam lam thei lo\nMi tampi in nisima nasep ding ahih manin tuhuna i nasep pen thupingaihsut loin, kisem mawkmawk hi. Hoih takin kituat leh mi pawlkhat nasep pen mihing picing khat i nikhat sunga sep dingin nuihzakhuai liang hi. Tawmcik bek sepkhiat ngeina-in a nei, hun manphatna a thei lo kitam lai mahmah hi. Tua manin tampi a semkhia ding kimlai, tawmcik bek i semkhia uh hi.\nMabanah geelna nei lo\n“Hun pen na dang khempeuh sangin geelna kician lo leh hoih lo hanga mawkbei lianpen hi,í kici hi. Charles G. Gib- bons in, ìHun zat siam dan hoih pen in ngaihsutkholhna leh geelna kiciantak neih ahi hi.Kingaihsut nadingin minute nga na zatna hangin naikal khat sung tak hun mawkbeisak in,sep ding tampi na seploh lawh hi” ci hi.\nZoplai ding:21. HUN A KIMAWK BEISAKNA HANG


url: =Mihing leh tui :: ZOMI DAILY\nMihing leh tui\nposted on 1 November 2018 at 7:17 pm Lomkholna: News, Siamsin\nMihing leh tui thu genleuleu ding hi hang. Mihing (normal) khat sungah tui 75% bang om hi. Ih sisan sungah tui 83% bang om hi. Ih khuak sungah tui 73% om hi. Ih tuap sungah tui 83% om hi. Ih kalte sungah tui 79% leh ih vunte tungah 64% bang tui a om ahihi. Ih nu sungah i omlai tak in tui 95% bang tawh a kibawl i hihi.\nIh kum a tawm laitak in ih pumsungah tui tam aa i kum a tam ciangin tui tawm semsem hi. I kum a tamkhit ciangin ih sungah tui 55% bangbek om lai hi. (Hihpen mipil te muhna ahihi.)\nTuabangin ei mihingte pen tui tawh a kibawl i hihi. Ih sungah tui a kidim in om hi. Ih sungaa tui te zongh a pualam aa tui te mahbangin ki khem theilo hi. A kici banglianlian in gamta aa lehtat theilo hi. Cidamna thu na pulak ciangin tua tui te in cidamna dingmah nasem pah hi.\nNa pulak banglian mahin nasem hi. Na guhna na taangsung, na sisan, na samal te sungah na pulak bangin tui te in khiallo in na sem hi. Tui in a zakthu a taktunsak dingin a tawntungin nasem hi.\nNa ngaihsutna khuakbu sungaa tuite in zongh nakpi takin na sem pah hi. Damdam in na ngaihsutna sungah na theihnop thute hong puak hi.\nBanghanghiamcihleh tui in nialtheilo, nialngeilo aa a kici bang lianlian in kipsak pahpah ahihman ahihi. Mihingpen tui i hi aa i deihbangin design kibawl leng i kisik kei ding hi.\nIh nuntakna sungah ciimtak lo takin kammal hoih pulak ding a kisam penpen ahihi. Hauhna, pilna, damna, suahtakna, matutna, nalianpi sepna te pulaklak in. A hun acin ciangin hong piang ding hi. Book Ref: Baihlamtak a Nalianpi Sepna/ Siamsin Library\nPrevious: Mawtaw atungdawn ah alu dawkkhiasak in atuangpa Signboard tawh kinawk in si\nNext: Nupinu leh a tano\nEi le Ei sung mah pan na hoih tampi pankhia ni\nTulaai Leitung Thuthang tuamtuam updates December 12, 2015\nThai ah Bomb akizom in nihvei puakkham, mi 1 si, 8 liam


url: =Zokam Lesson 1: PATMOS PAN LUNGDAMNA THU - Zomi Adventist Innkuan\nPATMOS PAN LUNGDAMNA THU\nDec 29- Jan 4\nSabbath Nitaklam Dec. 29\nTukaalsung sim ding: Mang 1:1-8; Johan 14:1-3; Thu-hilhkikna 29:29; Johan 14:29; Rom 1:7; Phil 3 : 20; Daniel 7:13,14.\nKAMNGAH: “Hih laibu a sim mite mi hampha hi a, hih thu kigente ngai in, hih laibu sung a kigelh thute a zuite zong mihampha mah a hi uh hi. Banghanghiam cihleh, hihthu kigente a tunding hun naita hi a ci hi.” Mangmuhna 1:3.\nMangmuhna genkholhna thute pen, Aegean tuipi sung a, suangbek tawh a kidim Patmos a kici tuikulh neu tung a, John a thongkiat lai in, Pasian in mangsungah a piak a hihi. Mangmuhna 1:3,9 in zong, hih laibu sim, za a zui mi te thupha sang hi ci hi. Luke 4:47,48 tawh enkak in. Hih laisiangtho munin biakinn sungah thungai ding a kikhawmte a cihnopna hi. Sim leh zaakbek hilo-in, thu a mang mite hi lai hi (Mangmuhna 22:7).\nMangmuhna sung a genkholhna te pen, Pasian in a mite a kepdan lakna vive hi. Zeisu hong gupkhiatna thute tangko dingin, i lei nuntakna ginatloh dan hong lak hi.\nLaisiangtho genkholhna te pen, khumial sungah a taang meivak tawh kibang hi (Peter Nihna1:19). Tuni i nuntakna hong makaih a, mailam, lametna hong guan hi.\nZeisu hong kumsukkik in, Pasian tawntung gam hong phuh nidong hih genkholhna te’n hong makaih ding hi.\nA Laibu Min\nMangmuhna 1:1,2. A laibu min i gualtungtuan na bang hiam? Tua minin a sung a ompa thu hong bangci hilh hiam?\nMangmuhna 1:1 ah, Zeisu Khazih Thu Pulaakna ci hi. Thu Pulakna cih kammal in, Greek laimal apocalypse hi a, kisiinlo, kituamlo cihna hi. Zeisu in ama’ thu siin nawnlo, tuam nawnlo, cihna hi. Pasian kiangpan Zeisu tungtawn (Mang 22:16) hong kipia hi a, Zeisu thu bekmah kibulphuh a hihna a laibu in teci pang hi. Amah mahmah a mite hong kepna hong pulaak hi.\nMangmuhna laibu thu laigilpi in Zeisu hi a, Amah tawh kipan (Mang 1: 5 – 8) a, Amah kihel (Mang 22:12- 16) den hi. “Daniel leh Mangmuhna in thuman pulaaksak ni. Thu khempeuh a kipulaakna ah, David suan, a taang Zingsol Aksi “ ci hi. E G White, Testimonies to Ministers and Gospel Workers, p 118.\nApocalypes cih pulaakna ah Zeisu in Lungdamna gospel ah Zeisu mah hi. Lungdamna laibu te sungah a omsa Ama’ thu tengmah Mangmuhna sung ah pulaakkik hi. Mangmuhna laibu in bel, Zeisu nasepnate muhdan tuamtuam tawh lak hi. A diakdiakin, lungdamna laibu tawpna leh Zeisu thawhkikna leh vankahtohna pan Mangmuhna kipan to hi.\nHebrews laikhak tawh tonkhawmin Zeisu’ vantung nasepzia te thupisak phadiak hi. Vantung a tuntoh ciangin, vanbiakbuuk ah Siampi nasep kisemsak hi. Mangmuhna leh Hebrews lai lo peuhmah tawh, Khazih’ vanbiakbuk nasepna te ki telcian zolo hi. Tua banah, Hebrews lai lobuang, Mangmuhna lai bekin, eite a ding Zeisu hong nasepsak nate hong lak hi.\nJohn 14:1-3 simin. Zeisu in vantungah eite a dingin tu mahmah in na hong sepsak a hihna hih laisiangtho kamciamliapi in hong bangci lak hiam? Hih kamciamna pan in bang lametna i nei thei hiam?\nLaibu I Deihna\nMangmuhna 1:1 in, tua hunpan kipan, mailam thupiang dingteng cipah hi. Tua laibu a simpha mi te’n, a genkholh thute a tamzaw tangtung takpi cihzong tel ding hi. Laisiangtho genkholhna te i et ciangin, bangthu bangla piang ta leh, Pasian in uk hi cih thu hi. Mangmuhna in bel, a lauhuai thupiangte lakmah ah Zeisu in hong kem, cih hong tellak hi.\nMangmuhna lai in deihna namnih nei hi: tuni bangci nuntak ding cih hong hilh khit teh mailam a ding kiginkholh theih ding zong, hong hilhlai hi.\nThuhilhkikna 29:29 simin. Hong kilaklo thu pawlkhat te i tel theih na’ngin, hih laisiangtho munin hong bangci huh hiam? Hih laisiangtho munbang hi leh, hong kilak thu te banghang in hong lak hiam? Mang 22:7 simbeh in.\nMangmuhna sung a hun nunung genkholhna te pen, eima lawpna tawh ut thu peuh a, kaihgawp ding hi lo hi. A piang ding thute i theih ding thupi a hihna hong lak hi. A piang ding thute i theih ciangin, Pasian tungah i kingap ding leh a thu i man ding dan hong hilh hi.\nKum zalom tampi sungin, upmawhthu peuh tawh hun nunung thu ding gen mawkmawk uh hi. Hun nunung a piangding thute gen in sumbawlna in anei zong omphial mah ta leh, a tangtunloh ciangin, mi tampi lungkiatna piangsak hi. Pasian hong piaksa tua thupha te, mi tampite in zangkhial thei uh hi.\nJohan 14 :19 simin. Hih laisiangtho mun panin, genkholhna deihna thukhun bang i mu hiam?\nMangmuhna 13 : 1, Daniel 7 : 1 – 3, Ezekiel 1:1 – 14, simin. Hih mangmuhna khempeuh a kibat kiman bang hiam?\nMangmuhna 1 : 1 in zong, “Amahin, a vantungmite sawlin, a nasempa John kiangah hih thute kilangsak hi” ci hi. Tua laibu sungah a thupi mahmah kammal khat i mu hi. Kilangsak cih ciangin Greek kammal semaino, Lim tawh lak cihna hi. Daniel in, Kumpi Nebuchadnezzar mangmat, mailam thupiang ding a genkholhna ah, kham, ngun, tau leh siikte tawh kibawl milim ii khiatna a genlai in, hih laimal na zang hi (Daniel 2:45). Tua mah bang in, John kiangah mailam thupiang ding te, limtawh a lak ciangin hih kammal zang leuleu hi. John in zong, thuman takin, Khasiangtho makaihna tawh, tua limte hoihtakin ciamteh hi (Mang 1:1).\nMangmuhna sung a kammal te pen, a kammal bang linlian a khiat ding hilo hi. Laisiangtho i sim ciangin, lim tawh alak kei nakleh, akammal bang in kikhia a hihi. Himah ta leh, Mangmuhna laibu pen, laimal om bang a cih kei nak leh, limlakna tawh khiat ding a hihi. Thu piang dingte phadiak pen limlahna tawh khiat ding hi phadiak hi.\nHih Mangmuhna bu sung a lim leh genkholhna te pen, mikhatpeuh ngaihsutna bang in khiat ding hilo hi. Mangmuhna sung a kilak limte pen, laisiangtho luibu sung pan in kila tampi om a hih manin, a budangte sung a limte tawh saikaak dending kul hi. A beisa hun a, gupkhiatna nasepdan te mahbangin mailam hongpailai ding hunah gupkhiatna nasep te kibang ding cih Pasian in i theih ding deih hi. A beisa hun a, a hih bangin mailam ah zong hih lai ding hi. Mangmuhna sung aa limte teltheihna dingin, Laisiangtho lui etphat kul hi.\nMangmuhna zong, Paul laikhak te mahbangin, muakna kammal tawh pan hi. Tua laibu pen, Asia gamneu te tungah laikhak, a kikhak a hihi (Mang 1 : 11). A hihhangin, amau a ding bek in kigelh hilo a, khang tawntung Tapidaw te a ding a hihi.\nMang 1 : 4,5 leh Rome 1 : 7 simin. A nih un bang muakna kammal neikhawm tuak uh hiam, kua’n muakna pia hiam?\nA nih tuak un “Hehpihna leh kilemna hong tung tahen” cih muakna piatuak uh hi.Greekte kimuakna Charis (hehpihna) leh, Hebrew kimuakna Shalom (kilemna) cih kammal te zang hi. Tua hehpihna leh kilemna a pia pen Thumgawm Lutang Pasian ci hi.\nPa Pasian in, a omkhin, tu’n zong a om, leh a omlai ding pa ci hi (Mang 1:8; 4:8).A minpi pen Yahweh, “Keimah” (Paikhiatna 3:14) a hihi.\nKhasiangtho pen, “Kha Sagih” (Mang 4:5; leh Mang 5:6) enkak in. Sagih cih zong picing nambat hi. “Kha Sagih” a cihteh Khasiangtho in pawlpi sagih te hunsung khem-peuh nasem cihna hi. Hih Kha lim in, Pasian mite lakah na sem, tawntung Khasiangtho a cihnopna hi pah hi.\nZeisu zongpen, min thum kivawh hi : A citak teci, sihnalakpan gah masa, Kumpi te Kumpipa (Mang 1:5) kici hi. A sihna, a thawhkikna leh vantungah a maanna te a cihnopna hi. Ei hong it a, a sisan tawh hong tan, Pa Pasian mai ah kumpi leh siampi hong suaksak hi (Mang 1:5,6).\nEphet 2:6 leh Philippi 3: te’n, gupngah te pen, vantung ah hong hawhto sak hi. Mawhna kidim leimi i hih laimah in, kumpi leh siampi te hong suaksak cihpen hi t hei ding hiam?\nMangmuhna Thu Laigil\nMangmuhna laibu thupatna tawpna lamah, laibu buppi thu laigilpi : Vangletna minthanna tawh Zeisu hong paikik ding thu om hi. A thukhupna lamah zong thumvei stset om hi (Mang 22:7,12, 20).\nMang. 1:7,8 simin. A kammal pawlkhat te, Daniel (7:13,14); Zechariah (12:10); Matthew (24 : 30) cihte pan a zatpih zong om hi. Hihte in, Zeisu hong paikik ding bangci bangin kipsak hiam?\nMangmuhna lai sungah, Zeisu hong kumsuk ciangin leitung tangthu tawpding hi. Kumkik ni ciangin, leitung tangthu tawpin, Pasian tawntung gamnuam kipanta ding a, siatna, launa, natna, sihna cihte khempeuh pan i suakta ding hi.\nMang 1:7 in zong, Zeisu a pumpi teekmah tawh hong paikik teek ding cizaw hi. A pang a dawt mite tektek in zong mu ding ci hi. Amah a that mite mitmuh mahin, Amah a ngak mite tungah gupna pi ding a, A hehpihna a nial mite tungah thukhen ding hi.\nKhazih hong pai ding a kiciatdan John in, “Hong piang takpi ding hi, Amen” na ci hi (Mang 1:7). Hong piang takpi ding” cih kammal pen, Greek lai in ‘nai’ hi a, ‘Amen’ bel Hebrew te thu kipsakna hi.\nA beisa kum 1800 lai peklai in, hong paikik ding thu hong kamciam zo hi. Tua pan kipan, kum zalom tampi sungteng, thu um mite’n tua kammal te tawh lungmuang uh hi. Tua kamciamte tungkim nailo hi. Misi te a photna aw ging nailo hi. I upna tha kiamsak keini. A sawtlo in Kumpipa i mu ding a, mittang khempeuh pan khituite hong kinulsak ding hi. A ma mai ah thuman in, lungdamin om ni. EGWhite, The Advent Review and Sabbath Herald, Nov. 13, 1013.\nKamciam khat pen, a piapa thupitna tawh kizui in, kipin tangtung hi. Kumkikna vai, Pasian in, hong bangci kamciam hiam? A beisa hhunsungah, a kamciamte bangci tangtun a, Khazih kumkikna kamciam zong, bangzah kip ding ci hiam?\nNgaihsut Beh Ding : Testimonies to Ministers and Gospel Workers laibu sungah “Daniel leh Mangmuhna Laibu Sinna” laimai 112 -119 dong simin.\nTapidaw te hunsung khempeuh ah, Mangnuhna in, hong makaih toto hi. Topa’n a thuthuk te, i theihkim na dingin, hong lakkhiatna a hihi. John hunlai a mite pan kipan, tulai mite khempeuh aa ding a hihi. Pawlkhat tungkhin, pawlkhat tungsaan, pawlkhat hong tunbeh lai ding hi.\n“Tua limte’ khiatna gentel thei ke’ng, phattuamna bangmah omkei, ci in kuamah’n ngaihsun kei tahen. Lungsim takpi tawh na zon leh, Topa’n, vantung nate hong lak ding hi. Lungsim takpi tawh na zon leh, ‘tua thute za a, a zui mite’ sanding thuphate nasang ding hi” E G White. The Acts of Apostles, 583-585.\nMangmuhna in Zeisu hong lak a hih leh, banghang in leitung beihun ding a lum a let in ki um hiam? Tapidaw te’n, mangmuhna bang ci muh uh hiam? Banghangin mangmuhna in kihta cih kammal zang den hiam?\nA beisa kum 20 pan kipan , leitung hun nunung thu, mi pawlkhat genkholh, a tangtung lote ngaihsun kik in. Tua a tangtung lote hangin, bang thuteng a lum a let in piangzaw hiam? Tua a tangtung lote, a thei a mu Tapidaw te, bang ci daan suaksak haim?\nPrev post 1st Quarter Zokam SS Lessons\nNext post Lesson 2: Meivak Khuamte Lakah


url: =ZTK-2 Taangkona No. 6 :: ZOMI DAILY\nposted on 18 May 2015 at 6:47 pm Lomkholna: Hangkhanlian, News, Zomi\n6. Kawlgam ah kum 60 val kilemna, daihna a om lohna a hangin minam tuamtuamte in amau tenna leitang tungah thuneihna a neihloh man hi ci in kamu uh hi.\nTutak ong uk kumpi in mulo, theilo cihna hipeuhmahlo hi.\nLeitung ah mihingte kithah, kimat, kikap, kido. kisia ngeingai den i cih pen, agualzo, a uk, athunei, avaihawm, ding kituh i hi aa, banghang tuading kituh ihihiam cihleh, angsung lianlua cihna hilelhi. Angsungthei nih ong kituah ciang, khat leh khat kihazatna, kithangpaihna ong piang aa, kido, kikap, kithat, kibuan, kisia hipah hi.\nAngsung huaihamna omlo cihna hi aa kisiat omlo, kithah kimat omlo, nuntak lawh ciat.\n“Ne bum si”\nAngsung lian, huaiham, amah guak in nenuam, sihlawh, amahbek zong hilo sihlawh ciat.\nKachin gam, Karen gam, Shan (Wa, Palaung, Lahu, Kokant…) gam ah Kawl Kumpi leh pupa hunpek aa gamnei te kum 60 val (akum aa lawh sang Mangkangte ong nusiat aa kipan cihhuai zaw kasahi) kido, kikap, kithat, kibuan abeitheih mahmahlohna pen a thunei ding kithatang tuh, a netum nuam kituh, avaihawm nuam kituh, agualzo ding, atungtuangding kituh napan hilelhi.\nEi mun ciat ah thunei ciat lel in, Kachin in Kachin mun ah, Karen in Karen mun ah, Wa in Wa mun ah, Zomi in Zomi mun ah, Palaung in Palaung mun ah, Shan in Shan mun ah, tuatung tawn in i kisapna cat kihuh, kipanpih, kipia lel lehang buaina a om mahmahlo thu hi aa baih mahmahhi.\nKamkei, gialbem samat sa hyena hon in a thatang suh tawh akibang ahihi.\nI huaiham zia, i angsung theihzia tawm enpak hileng, Leitung aa ruby & sapphire hoihpen pianna Mogok suangkhuk iplahna tawh Mandalay region gamgii kikaihzia bang a zum theite aa ding a zum huai mahmah zah ahihi. Kachin gam piang Jade zah aa hoih leitung bup ah na omlo zel ahihman in tuateng lunggulh, a thunei ding kituh ihihi.\nScottish te a gen uhciang, “a ipsung aa lingmaw(orange) khehte” ci-in guallelsak uh aa, ahawng khehna gimnam nangawn a kiim aa te zaakding phallo zah aa angsung thei cihna hihtuakhi.\nMangkang kumpi zong leitung buppi uk phial cih pen namdangte sang huaihamna lianzaw mahmah cihna hi aa tuipi pan aa piang ci(salt) nangawn siahkai cih nungsang bel huaiham mahmah takpi cihna ahihi.\nA huaihamlo, angsung theilo omlo ahihhang ahuaiham deuh angsung theideuh bel om tuak mahhi.\nZomite tawm khat phadawm zawdeuh i hitam? kaci ngei aa, hoihtak ka sittel ciang phadawm zawdeuh nahihetlo in, kihazatna lianlua na hizaw hi. Hyena hon anne, ama gilpi aa ding ne manlo liang aa alawmte neekding aphallo, alawmte ban peh tawh kibang linlian hihang. I theihtheih ciang, Tedim khuapi tuni dong akipuah hetlohna, Zozumpi i ngahlohna, 1944 aa mawtaw lampi tuni dong angei abatna hihhang ahihi.\nNidangin Kawlpi pan aa kipua to ci(table salt) ciitciat pen ka Pi’ ci, al deuh hihtuakhi. Ei aa ciat sathei lua mahmah cihna ahihi. Ko atute in genkik in ka nuinui uhhi. Tuni dong hih lungsim bei nailo i hihman in i min i puam nangawn a lokhawm theilo, ko Tedim, ko Zo, ko Sizang, ko Teizang, ko Thado, ko Paihte, ko Vaiphei, ko Simte… thupisa mahmah ciat hihang. Ei’ ci ciat mah alzaw satek. Ataktak i pianna na kibang peuhmahhi. I zolapi te kibang hilohiam? Ka min uh ong tuhsawm uhteh, cihkhat om hilai. Banghiam i lawhtak?\nKaptel khua mawtaw tuncil, mawtaw pei khaap, bangmah theilo naupang te’n, “hipan hidong kei aa” ci aa akituh tawh kibang kasa aa, tua kawmkal ah mawtaw neipa’ tapa in, ko mawtaw khaap ahihman in a vek in kei aa acih sawnsawn, kiguallelh sakna aa kigen linlian dinmun hilai hihang.\nAtaktak in hih leitang, hih logam, hih gam leh lei pen sisan luan nading hilo, sih nading aa kibawl zong hilo, nuntak nading aa kibawl ahihi. Sisan malkhat leitangh tung a kiat teh, akiat nading hilo ahihman in kikohi (Piancil 4:10b).\nLeitang i nuntakpih kei aa i sihlawh leh, nopsakna ong tutkei aa gentheihna ong tut leh, hauhna ong tut kei aa zawnna ong tutleh, lungdamna ong tut kei aa hagawina ong tut leh, angtan pihna ong tut kei aa hazatna ong tut leh lampial khin cihna ahihi.\nAhuaiham deuh, angsung theideuh i om ciang buaina, sihna ciang dong ong tun pih ahihi.\nRev. Dr. Paupu in, “Leitangh pen sihpih nading hizenzen lo in hin pih nading hizaw hi” acih pen hi kasa peuhmahhi. Leitangh itlua in sih lawh lehang akimanna bang om hiam?\nKawlgam gam makaite in hihthu atheilo hilo uhhi. Theilua hizaw hi. Huaihamna, angsung in zozaw ahihman in sisan luanding cikzia zolo uh ahihi. I tukhawm aa (dialogue), i kikum aa i gelkhawm phial ahizong in hih huaihamna, angsung theihna i khiatsawm tuan kei leh a utut a piangzong in cih in ong vuknelhkhin ahihman in si leh nai luanna kamh ngeilo ding cihna hipahhi. Nungtolh akul leh nung tolh zawding cihna hipahhi.\nAhuaiham, angsung theite tawh i kituahkhaak sese kamsiatna lianpi hi aa, tuabang mite tung i thangpaih khialh luat khaakleh kamsiatna behlap hikha thei ding ihihman in hihbang hunciang kalsuanzia ding kikup tanghtangh ding, kithuman ding thupi in ka umhi.\nPrevious: Dahna nungsangah lungdam kohna ~ Hau Za Cin\nNext: ZYA palai te le Chicago ZOMI te holimna pan lainatna le mapankhopna